IRAIDE LEGINA SEXU ALDAKETA PROZESUAN | www.amorebieta.com\nInicio Gazteria Berriak IRAIDE LEGINA SEXU ALDAKETA PROZESUAN\nIRAIDE LEGINA SEXU ALDAKETA PROZESUAN\nIraide Legina, 24 urteko gazte zornotzarra, emakume bihurtzeko prozesuan dago. Sexu aldaketa egingo du eta ebakuntza baino lehen hainbat gauza aldatzen joango dira. Duela 6 hilabete hasi zen hormonen tratamentuarekin eta dagoeneko nabariak dira aldaketa batzuk. “Bularrak hasi dira, bizarra ahuldu egin da eta pixkanaka pixkanaka prozesua aurrera doa”.\nBerak dioenez hasieran ez da erraza izan ez berarentzat ezta etxekoentzat ere,baina onartu dute bere nahia eta gaur egun guztien laguntasuna du. “ Zaila izan da hasieran. Aitari gehiago kostatu zaio baina etxean saiatzen dira neska moduan tratatzen. Lagunekin primeran moldatu naz, ondo ulertu dute txip-a aldatzea erreza izan ez arren”.\nUnibertsitatean zuzenbideko bigarren mailan dago. “Aurten askoz ere zentratuago nago, ez bakarrik nik esaten dudalako, irakasleek horrela esan didate ere. Nire kasua kontatu nuenean izugarrizko liberazioa hartu nuen, “subidón” handia izan nuen eta ikasketak alde batera utzi nituen. Orain askoz ere konzentratua nago”.\nUnibertsitatean izena aldatu du dagoeneko matrikulazioan.“Euskadin erakunde publiko guztietan ahal duzu aldatu izena, baina DNI aldatzeko bi urte behar dituzu, hormonatzen hasi eta bi urtera lortzen da karnetan izena aldatzea”.\nSexu aldaketarako Euskadin legea dago indarrean 2012.urtetik. Guztira 5 bat sexu aldaketa egiten dira Euskadin urtero eta aurrekontuen bidez ordaintzen da. Babes hau prozesu osoan ematen da. Psiquiatratik hasi eta ebakuntzararte. “Nik oraindik ez dut burua ebakuntzan, psikiatrak esan didanez nire prozesua erreza da, izan ere, askoz ere errezagoa da kentzea jartzea baino”.\nIraide gauza berdinak egiten jarraitzen du. Ikasi, saskibaloiko partiduak ikusi, futbol taldea entrenatu…”Umea kondo ulertu dute nire nahia. Ondo azaltzen saiatu naiz eta ez da aldaketarik egon. Galdera sailak egin dizkidate, hauen artean ia umeak euki ahal dudan galdetu didate. Fisikoki ezin dot baina ez dut baztertzen etorkizunean umeak adopzioan hartzea”.\nBikote harremanak nola ikusten dituen galdetu diogu. “Ni hasieran kezkatuta nengoen. Emakume bihurtu nahi eta emakumeak gustatzea. Baina azaldu zidatenez, orientazioak eta sexu aldaketak ez dute zerikusirik. Nik gustokoak ditut emakumeak eta bikotea izatekotan andrazkoa izango da”.\nJazkera aldatzen Joan da apurka apurka. “ Nik gustokoa dut baina egia esanda jazkerak ez du asko esaten. Ala ere gainezkoek aldaketa ikusteko komeni dala esan didate eta horrela egiten ari naz. Ilea luzeagoa, fularrak,… Emakumea sentitzen naiz eta nire bizimodu osoan horrela ikustea nahi dot”.\nArtículo anteriorMadalen Goiria ¿Es éste el sofá de mi vida?\nArtículo siguienteEl Ayuntamiento rechaza los juicios políticos mostrando así su apoyo a Jasone Manterola


LARRAUL 2018-06-07 08:06\nDuela hiru urte inguru hasi zen Iraide Tejeria larrauldarra idazteko zaletasuna garatzen. Hamabi urte ditu, eta saritua izan da hainbat sariketatan.\nIpuinak idazten ditu Iraidek eta maila ederra duela erakusten ari da, sari ezberdinak eskuratuz\nDuela hiru urte hasi zen Iraide atletismoa egiten. Tolosara joaten da, astean bitan, entrenamentuak egitera. “Eskolako irakasleak animatuta hasi nintzen atletismora joaten. Hasiera ez ze erraza izan, baina orain oso gustura nabil. Kirol emaitzak ere hobetzen ari naiz; aurten, seigarren postua lortu dut Gipuzkoako txapelketan”. 2000 metroko distantzian aritzen zen lehen, baina distantzia motzetan ari da egun, 60 m eta 150 mko probetan: “Ez nuen uste ondo moldatuko nintzenik, eta ez nuen distantziaz aldatu nahi. Gustura nabil, ordea”.\nIraidek ez du erraz etsitzen, ez idazterako garaian, ezta kirolean ere. “Emaitza onak ez badira iristen, hobetzeko erronka jartzen diot nire buruari. Ez dut uzten edo etsitzen, aurrera jarraitzen dut nik nahi ditudan helburuak lortu ahal izateko”, azpimarratu du.\nHerrietako krosetan ere parte hartzen du Iraidek. Entrenamentu gisa hartzen ditu gehienbat, hankak indartzen joateko. “Jendea ezagutzeko eta fisikoa indartzeko ondo etortzen dira”, azaldu du.\nAiztondo Gutun Lehiaketan saritua izan da Iraide. “Ekairi gutuna” zen aurtengo gaia. Iraideri ez zitzaion oso erraza egin: “Gai itxiak zailagoak egiten zaizkit. Errazago moldatzen naiz gaia oso irekia denean. Nahi dudan gaia jorratzeko aukera ematen didate, eta gusturago aritzen naiz. Ekairen gutunarekin kosta egin zitzaidan bideratzea, baina gustura gelditu nintzen idatzitakoarekin, eta hori da garrantzitsuena. Azken finean, transmititzea da gehien gustatzen zaidana eta gutun honekin, lortu nuela esango nuke”, azaldu du Iraidek. D mailan lehiatzea egokitu zaio aurten Iraideri; 12 eta 16 urte artekoen mailan. “Aurten bete ditut 12 urte. Adinak bere garrantzia ere badu, baina nire ustez, sariketatan garrantzitsuagoa da idazteko modua”, azaldu du Iraidek.\nEkainaren 8an jasoko du saria, Alkizan.\nAurrez ere idazten banuen ere, duela hiru urte hasi nintzen zaletasun hori gehiago garatzen. Eskolan genuen jolas batekin hasi nintzen. Irudi ezberdinak zituzten dadoak bota, eta irteten ziren marrazkietan oinarritutako ipuina osatu behar zen. Etxean ere badut joko hori. Gorakadarik handiena, hala ere, aurten egin dudala esango nuke. Idazketako sari ezberdinak irabazten hasi naiz, eta horrek hobetzen jarraitzeko gogoa piztu dit. Eskolan idazten dut bereziki, nahiz eta etxean ere aritzen naizen.\nNolako testuak dira sortzen dituzunak?\nIpuinak eta gutunak idazten dizut, gehienbat. Idazteko modua ezberdina da. Ipuin bat sortzean, hasiera, korapiloa eta bukaera idatzi behar dituzu. Gutunen kasuan berriz, sentimenduak transmititzeari ematen diot garrantzia. Errazagoa egiten zait gutunak idaztea, asko gustatzen zaidalako kontakizunak osatzea.\nGure eskolako liburutegi tailerrean aritzen naiz askotan. Sormena lantzen eta kanpora ateratzen laguntzen du liburutegi tailerrak eta hortxe idaztea gustatzen zait. Olerkiak, ipuinak…, denetarik egiten dut. Azkenaldian ez dut olerki askorik idatzi. Sariketetara aurkezteko ipuinak egiten aritu naiz gehiago.\nIdazketa eta irakurketa nahiko lotuta doaz. Irakurzalea al zara?\nBai, gustatzen zait. Zerbait sortu nahi baduzu, garrantzitsua da ideiak hartzea eta horretarako beharrezkoa da irakurtzea. Abenturazko liburuak irakurri ditut orain arte gehienbat, baina nobela bat ere irakurri berri dut: Haizeari begira. Eskolan zein etxean, tarte ezberdinak hartzen ditut irakurtzeko.\nTestu bat idatzi ondoren, nori ematen diozu irakurtzeko?\nEskolan egin badut, irakasleari ematea gustatzen zait, zuzendu dezan. Etxean idazten dudanean, ama izaten da irakurtzen lehena. Sariketara aurkezteko testua bada, eskolan ematen diogu beti azken begiratua. Pixkanaka, nire estiloa finkatzen ari naizela iruditzen zait. Sentimenduetatik jotzen dut. Aurrez, umorea jorratzea gustatzen zitzaidan, baina konturatu naiz gehiago adierazten dudala nire testuetan sentimenduei tokia egiten badiet.\nSentimendu horiek adierazteak ez al dizu erreparorik ematen?\nEz. Sentitzen dudana idazten dut eta idazten ari naizen momentuan, ez zait inporta jendeak zer pentsatuko duen. Nik niretzat idazten dut, eta ez dut pentsatzen besteek zer esango ote duten. Idatzitakoarekin gustura geratzen banaiz, ez zait gehiegi inporta gainerakoek esaten dutena. Nolanahi ere, asko gustatzen zait irakurlearen barrura iritsiko diren kontakizunak sortzea.\nElkarrek antolatzen duen ilustrazio eta ipuin lehiaketan ere sari potoloa jaso berri duzu. Kontaiguzu…\nEskolako ama baten bidez jakin genuen lehiaketaren berri. Ilustrazio bat ematen dizute, eta horren inguruan sortu behar duzu ipuina. Aurten Elena Odriozolaren ilustrazio baten inguruan idatzi behar genuen, eta berehala etorri zitzaidan ideia. Nahiko erraz idatzi nuen. Askotan gertatzen zait idazten hasi eta ezin amaitua.\nBehar baino luzeagoa atera zitzaidan, eta lanak izan nituen ipuina laburtzen. Garrantzitsuena utzi, eta detaileak kentzea zen erronka, baina askotan detaile horiek egiten dute polita kontakizuna, eta ez da erraza zer kendu erabakitzea. Bukaera irekia utzi nion ipuinari.\nIkaragarrizko ezustekoa izan zen saria lortzea. Euskal Herri osoko 1700 pertsona aurkeztu ziren lehiaketara, bi mailatan bereizita. Lehen saria eskuratzea ikaragarria izan zen. Sariketako egunean, nire ipuina irakurri nuen jendaurrean. Hasieran lotsa pixka bat pasa banuen ere, ondo moldatu nintzen.\nNolakoa izaten da zure sortze prozesua?\nEgunaren araberakoa izaten da hori. Batzuetan, ideia etorri eta azkar batean amaitzen dut idatzi beharrekoa. Beste batzuetan, ordea, ideia bila hasi behar izaten dut. Liburuetan begiratzea gustatzen zait horrelakoetan. Horrela ere ez bazait ideiarik etortzen, hurrengo egunerako uzten dut. Ez dut erraz etsitzen.\nEtorkizunari begira, idazten jarraitzeko asmorik ba al duzu?\nBai, zalantzarik gabe. Aurten sari asko lortu ditut eta badakit hori errepikatzea oso zaila izango dela. Hala ere, idazten jarraitzeko asmoa dut, eta baita lehiaketa ezberdinetara aurkeztekoa ere.\nIraide Tejeria Arozena Ipuina | Elena Odriozola Ilustrazioa\nBazen behin, itsas bazterreko herrixka txiki bat, txikia bezain berezia. Bertan ez zen jende asko bizi, zaharrak gehienak, ahal zuten gazteak bizitza hobe baten bila irteten baitziren. Baina bazen familia gazte bat, aita, ama eta hauen seme Luisek osatzen zutena. Luis oso mutiko alaia zen. Aita, arrantzalea, herrixka hartako gizon gehienen antzera. Hau zen bertako ogibide nagusia, belaunaldiz - belaunaldi ikusi eta ikasi zutena. Egunero joan ohi zen itsasora, arrantzara goizean goiz, egun sendian, bere ontzi txikiarekin. Ama ere, arrantzaleen alaba, besterik ez zuen bizi izan, beste hainbat arrantzaleren emazterekin egunero portuan elkartu ohi zen arrantzatzeko sareak konponduz kontu kontari.\nAita, egunero bezala goizean goiz irten zen lanera. Luis eta amak ordea, elkarrekin gosaldu eta eskolarantz joan ziren. Amak, Luis besarkada batekin eskola atarian agurtu zuen, arratsalde-arte. Ondoren porturantz abiatu zen egunero bezala, bere lanera. Baina egun hura ez zen besteak bezalakoa izango, eguraldia txartzen hasia zen, eta itsasoa gero eta zakarragoa zegoen. Portura iritsi zenerako itsasontzi gehienak itsasoratuak ziren. Urduritasuna ere piztu zitzaion.\nBaina ongi zekien ogibide haren berri. Itxarotea besterik ez zuen. Eguna pasa zuen lan eta lan, beste emakumeekin portuan, beti ere bere begirada itsas zabalean jarria, itsasontziren bat noiz porturatuko zen zain. Orduak pasa ahala itsasoa gero eta zakarragoa zen, bortitzagoa. Urduri, kezkati. Baina norbaitek “ama!” oihukatu zuen , urrutitik. Bai, Luis zen! Aurpegia aldatu eta ezer gertatuko ez balitz bezala jokatu zuen. Amari irribarrea atera zitzaion, baina kezkak barrenean jarraitzen zuen. Portuan barrena bueltatxo bat eman ondoren, biak etxerantz joan ziren. Oraindik arrats erdia bazen ere, ez zen asko falta eguna gainera biltzeko, eta aita falta zen.\nEtxera iritsi eta, ohi bezala, ama-semeak afaria prestatzen hasi ziren. Hozkailutik arraina eta hau prestatzeko jakiak atera ondoren, lanean hasteko prest! Ama pentsakor, egoera ez zen batere erraza. Eguraldia ez zen lagun, ez zihoan hobera. Tarteka-marteka leihotik porturantz begiratzen zuen, baina senarraren arrastorik ez. Itsasoak bortizki jotzen zuen portuko barreran.\nAma bere barrengo larritasuna ez kanporatzen saiatu zen, baina alferrik. Luis ere zerbait nabarmentzen hasia zen. Aita zergatik ez zen oraindik itzuli galdetu zion amari. Normalean etxean izaten zen afalordurako, hiruren jolasa baitzen elkarrekin afaria prestatzea. Amak lasai egoteko eskatu zion, eguna pixkatxo bat aldrebestuko zitzaiola, besterik ez. Baina Luis gero eta urduriago zegoen, pentsakor. Eguneroko jolasa ez zen hain polita, agian, berririk ezak larria sortzen baitzuen. Amak, lasaitasuna mantentzearren, sukaldaritza liburua hartu eta Luisi errezeta irakurtzen hasi zen, bere urduritasuna baretu nahian edo.\nBat batean portuko sirenek jo zuten. Beldurra. Biak leihora hurbildu ziren. Portuan erdi txikitutako barku txiki bat sartzen ikusi zuten. Ez zen garbi ikusten ordea, eguraldiak ez zuen batere laguntzen. Portuan jende mordoxka hurbildu zen laguntze aldera. Amak orduan, bertan gelditzeko esan zion Luisi, ez mugitzeko, segituan zetorrela, mahaia jarri eta afaria zerbitzatzeko. Luis, ordea, leihotik begira geratu zen, erne. Amaren korrikaldia ikusi zuen. Eta amaren negarra sentitu zuen. Malkoa isuri zitzaion.


Irekia Eusko Jaurlaritza - Gobierno Vasco :: Administrazio orokorrean greba ez da % 20ra iritsi\n<iframe src="https://www.irekia.euskadi.eus/eu/embed/videos?video_path=2010%2F05%2F25%2Facuerdos_consejo_gobierno%2Fhtml5%2F20100525_consejogobierno.mp4" width="320" height="210" allowfullscreen></iframe>\nAcuerdos del Consejo de Gobierno (25.05.2010) Iturria: Irekia\nEusko Jaurlaritzak funtzionarioek erakutsi duten "erantzukizuna eta solidaritatea" azpimarratu ditu\nEusko Jaurlaritzako bozeramaileak, Idoia Mendiak, ELA, LAB, ESK, STEE, Ehne eta Hiru sindikatuek sektore publikoan soldaten murrizketaren kontra antolatu duten grebak "ez duela arrakasta handirik izan" azpimarratu du, administrazio orokorrean ez baita % 20ra iritsi. Mendiak funtzionarioek nazioarteko krisi ekonomikoko egoera zail honetan erakutsi duten "erantzukizuna eta solidaritatea" aipatu ditu.\nEusko Jaurlaritzaren datuen arabera, ELA, LAB, ESK, STEE, Ehne eta Hiru sindikatuek funtzionarioen artean gaurko antolatu duten grebaren deialdiaren jarraipena % 19,2koa izan da. Jaurlaritzaren bozeramaile den Idoia Mendiaren ustez, zifra horiek, lehenago egin diren beste deialdi batzuetakoak baino baxuagoak izan direla kontuan hartuz, lan-etenaldiak "ez duela arrakasta handirik izan" berresten dute. Mendiak gaur egun bizi dugun krisi ekonomikoko testuinguruan grebari babesa eman ez dioten funtzionarioen gehiengoak erakutsi duen "erantzukizuna eta solidaritatea" azpimarratu ditu.\nAstero egiten den Gobernu Kontseiluaren osteko prentsaurrekoan, Gobernu autonomikoaren bozeramaileak, Idoia Mendiak, funtzionarioen sektorean grebak izan duen eraginaren lehenengo balantzearen inguruko zifrak eman ditu eta horrez gain, Gobernu Kontseiluak hartu dituen erabaki nagusien berri eman du.\nEusko Jaurlaritzaren datuen arabera, geldialdian parte hartu duten langileak ehuneko 19,12 izan dira, Osakidetzan 4,31 Araban, 4,72 Bizkaian eta 6,6 Gipuzkoan. Lehen Hezkuntzan, aldiz, parte-hartzea ehuneko 50eraino iritsi da eta Bigarren Hezkuntzan ehuneko 30eraino.\nHorrez gain, bozeramaileak Euskadiko arrantza-ontzi batek Madagaskarreko itsasoetan eraso bat jasan duela jakinarazi du. 'Campolibre Alai' atunontziak Somaliako piraten erasoa jasan du gaur goizean Madagaskarreko uretan zegoela. Mendiaren hitzetan, "tiroak" egon diren arren, ez da zauriturik egon.\nErasoa itsasontzia Mayyotte uharte frantziarretatik hurbil zegoenean gertatu da.\nItsasontziko segurtasun-langileek tiro egin dute erasoa saihesteko eta horri esker, piratek ihes egin dute.\nBestalde, Gobernu Kontseiluak hartutako erabaki nagusien artean, gailentzekoa da Diru-sarrerak Bermatzeko Errenta (DBE) arautzen duen dekretuaren onespena. Urtarrilaren hasieran Etxebizitzako Gastuetarako Prestazio Osagarria onartu ondoren, beste arau honi esker aurrerapenak lortuko dira Diru-sarrerak Bermatzeko eta Gizarteratzeko Legea guztiz garatzeko bidean, eta Gizarteratze Aktiborako Hitzarmen eta Gizarte Larrialdietarako Laguntzen arauketarekin burutuko da.\nDekretu honen arabera, diru-laguntza hori jasoko duten pertsonek lan-bilaketarekin lotutako laneratze aktiborako hitzarmen bat sinatu beharko dute. Gema Zabaletaren sailaren lerro estrategiko bat da, hain zuzen ere, gizarte prestazioak lanarekin lotu nahi dituena. Beraz, dekretu berriak nobedade batzuk barne hartzen ditu, esaterako, errenta aktiboko plan pilotu bat abian jartzea aurrez ikusten du, eta laguntza horiek jasotzen dituzten pertsonei arreta gizarte zerbitzuetan eskaini beharrean enplegu bulegoetan eskaintzea du helburu, horrela, pertsona horiek gizarte zerbitzuen esparrutik irtetea lortzeko, izan ere, gehienetan enplegagarritasun aukera ertainak edo altuak dauzkate. "Laguntza horiek jasotzen dituzten pertsonek gizarte zerbitzuen leihatiletara joateari utziko diote, hartara, lehenengoz joango dira enplegu zerbitzuetako leihatiletara", azpimarratu du Enplegu eta Gizarte Gaietako sailburuak, Gema Zabaletak.\nBeste nobedade bat guraso bakarreko familientzako osagarria izango da, familia horien kasuan Lanbide Arteko Gutxieneko Soldataren % 6,4ko igoera eragingo baitu.\nSailburuaren hitzetan, laguntza horiek gehienez 2 pertsonari entregatuko zaizkie etxebizitza bakoitzeko. "Laguntzak behar dituzten pertsonei ez dizkiegu kenduko", azpimarratu du Zabaletak, baina Gobernuak "bost edo sei pertsona edo familia pilatzen diren pisuen kontra borrokatu" nahi duela azaldu du. "Laguntzak berrantolatu egin behar dira", erantsi du.\nAdin-nagusitasunera iritsi arte aldundien tutoretzapean zeuden 18 urteko gazteak izango dira laguntza hori eskuratuko ez dutenak. Erabakia egungo krisi egoeraren ondorioz hartu da, izan ere, Gobernuarentzat "garrantzitsuagoa da dauden eskubideak finkatzea eta zalantzan ez jartzea" eskubide "itxaropen berriak" sortzea baino.\n52.849 familiak jasoko dute DBE\nGaur egun, DBEaren zenbatekoa 650,19 eurokoa da hartzaile bakoitzeko. Enplegu eta Gizarte Gaietako Sailak prestazio horretarako 2010erako daukan aurrekontua 281,4 milioi eurokoa da.\nGaur egun 52.849 familiak jasotzen dute Diru-sarrerak Bermatzeko Errenta. Eusko Jaurlaritzaren erabakiaren arabera, prestazio hori legearen arabera exijitu daitekeen eskubide subjektibo bat da, eta horri esker, Euskadi babes ekonomikorik altuenetakoa daukan herrialde europarretako bat da. Aldi berean, laguntza jasoko duten pertsonek bete behar dituzten baldintzei dagokienez, DBE berria laguntzarik zorrotzena da, horrexegatik bere helburu nagusia onuradun horien aktibazioa eta kualifikazio profesionala da, hain zuzen ere, pertsona horiek laneratzea errazteko.\nDBEarekin beren pentsioa osatzen duten pentsiodunek izan ezik, gainerakoek laneko orientaziorako eta beren enplegagarritasuna baloratzeko eskaintza bat jasoko dute prestazioarekin batera. Gaur egun DBE jasotzen duten pertsonen % 36 pentsiodunak dira, % 34k DBE osorik jasotzen dute eta gainerako % 30ak laneko errentaren bat daukate eta DBEaren zati batekin osatzen dute.\nEusko Jaurlaritzaren Kontseiluak hartutako erabakiak (2010.05.25)\nEusko Jaurlaritzaren Kontseiluak 2010-05-25n hartutako erabakiak\nAportaciones interesantes RT @Irekia: Entrevista a Antonio Gutierrez Rubi. II Congreso I. C. D. http://t.co/4El595m\nEztabaidarako interesgarri RT @Irekia: Antonio Gutierrez Rubiri elkarrizketa. H. D. N. II Kongresua. http://t.co/4El595m\nAntonio Gutierrez Rubi, Congreso Ciudadania Digital http://www.irekia.euskadi.net/es/web_tv/2073 de las sedes a las redes @antonigr\nconsejo_gobierno_mendia_zab... behera kargatu (30 MB)\nkortea_mendia_greba_eu.mp3 behera kargatu (0 Byte)\nkortea_zabaleta_prestakuntz... behera kargatu (0 Byte)\ntotala_mendia_greba_eu.mpg 30 MB\ntotala_zabaleta_prestakuntz... 6 MB\nmaster_consejogobierno_gobe... 40 MB\nIdoia Mendia, bozeramailea; Gema Zabaleta, sailbura


Zein da sekula bota dizuten lorerik politena? | Euskara\nZein da sekula bota dizuten lorerik politena?\nUda iristearekin batera bihotza dantzan jartzen da. Jaiak han eta hemen, eguraldi ona, eta noski, gauza jakina da gure gorputzeko tenperatura ere kanpokoa bezain altua izaten dela, eta egun hauetan denok hartzen ditugula gustora ondokoak esandako mezu polit eta beroak. Sekula bota al diozu norbaiti piroporik? Batzuk ederrak izaten dira, beste batzuk goxoak, badira originalak direnak ere, eta zenbaitetan piropo gaziak ere entzun izan ditugu; hori bai, piropo guztiak aproposak izaten dira euskaraz ligatzeko. Zein da sekula jaso duzun piroporik onena? 🙂\n“Zure izenaren izeonondoa izan nahi dut singularrean pluralean eta mugagabean”\n“Munduari buelta emango nioke helmuga zeu izango bazina”\n“Udaberria bera baino ederrago zatoz!”\n“Haritz zaharren modura sustrai sendoak dituzu nere bihotzean”\n“Zure aita lapurra izan beharko da begietan dituzun bi diamanteak osteko”\n“Egunsenti guztiak zu bezain ederrak balira, goiz esnatuko nitzateke egunero”\n“Udaberriko lehen eguzki izpiak bezala aztoratzen nauzu”\n“Irla bakarti batean zure muxuez bakarrik elikatuko nintzateke”\n“Atzo baino gehiago maite zaitut baina bihar baino gutxiago”\n“Zure bihotzaren taupada, nire bizitzaren musika”\nBartzelonako Euskal Etxean euskara ikasten ari diren ikasleen artean piropo lehiaketa egin zuten eta hauxe izan zen emaitza. GOZATU!\nJarri zure irudimena martxan eta bota piropo bat! 🙂 Guk gaurkoz agur esango dizuegu, baina dotore dotore piro eder bat zuei luzatuz. Ondo izan eta MAITATU EUSKARA!\nNi naiz eguzkia, zu zara izpia ni naiz zelaia, zu zara lorea: zer egingo zuen eguzkiak izpirik gabe?? eta zelaiak lorerik gabe?? eta nik zu gabe??\nThis entry was posted in Euskara ikasi and tagged euskal piropoak, Euskaraz ligatzeko piropoak, piropoak euskal jaietan, Piropoak euskaraz on 23 uztaila, 2012 by Alicia San Juan.\n← Euskaldunok txiokalari: egin txio Twitterren! Euskararen aldeko lipdub-ak: Euskararen aldarria, kantuz! →\n2 thoughts on “Zein da sekula bota dizuten lorerik politena?”\nPeru Azkarate 23 uztaila, 2012 at 22:49\n…zu bazara loria eta ni erlia, ingo dou bixok goxo goxo estixa…\nBergaran, 2012ko uztailaren 23an\noiartz 5 otsaila, 2015 at 12:43\nme gusta topo, TO POTA MADRE!\nUtzi erantzuna oiartz(r)i Utzi erantzuna


TRÅDFRI Konexio-gailua, zuria - IKEA\nKonexio-gailuarekin erraza da produktu adimendunak erabiltzea. TRÅDFRI konexio-gailuari esker, IKEA Home smart aplikazioarekin konekta ditzakezu zure IKEA-ko produktu adimendunak (estoreak, argiak, bozgorailuak...), telefono edo tableta bat erabilita.\nTRÅDFRI konexio-gailuaren eta IKEA Home smart aplikazioaren bidez, IKEA Home smart produktu guztiak kontrola ditzakezu smartphone baten edo tableta baten bidez.Produktu adimendunak banan-banan edo batera kontrola ditzakezu.Adibidez, argiak piztu eta itzali edo erregulatu eta bonbillen koloreak aukeratu ditzakezu, estoreak jaits ditzakezu eguzkia sartzen denean edo hurrengo abestia jar dezakezu zure bozgorailu adimentsuetan.TRÅDFRI konexio-gailua eta IKEA Home smart aplikazioa Amazon Alexa, Apple HomeKit, Google Assistant eta Sonos-ekin erabil daitezke.IKEA Home smart aplikazioa etengabe eguneratzen dugu funtzio eta aukera gehiagorekin.Konexio-gailua erabiltzeko Internetera konektatuta egon behar zara.Erabili Ethernet kablea konexio-gailua eta bideratzailea lotzeko.Argiak konexio-gailura eta aplikaziora konektatu ahal izateko, TRÅDFRI serieko kontrol-gailua behar duzu (urrutiko agintea, intentsitate-erregulatzailea edo haririk gabeko mugimendu-sentsorea).Ezkutuko kable-antolatzailea, elikadura elektrikoaren kablea eta ethernet kablea gordetzeko.Kontsumoa itxarote-moduan: 0,63W.Produktu honek CE ziurtagiria dauka.IKEA Home smart aplikazioak Android-ekin (KitKat 4.4 edo Lollipop 5.0-tik aurrera) eta iOS-ekin (iOS 9-tik aurrera) funtzionatzen du.TRÅDFRI konexio-gailuari esker, IKEA Home Smart aplikazioa erabil dezakezu.Deskargatu doan IKEA Home Smart aplikazioa Google Play edo App Store-n, duzun gailu mugikorraren arabera.Hondakin berezi gisa tratatu beharko da. Jarri harremanetan tokiko agintariekin informazio gehiago lortzeko.Diseinatzailea\nMuntatzeko argibideakTRÅDFRI Konexio-gailua403.378.06\nBeste dokumentu batzukTRÅDFRI Konexio-gailua403.378.06TRÅDFRI Konexio-gailua403.378.06TRÅDFRI Konexio-gailua403.378.06TRÅDFRI Konexio-gailua403.378.06TRÅDFRI Konexio-gailua403.378.06\nAltuera: 45 mm\nDiametroa: 110 mm\nKablearen luzera: 1.80 m\nZerk definitzen du produktu adimentsu bat? Internetera konektatzeko aukera? Haririk gabekoa izatea? Guretzat, egunerokotasuna errazten duen produktua da.\nBeren etxea adimentsuago egin nahi duten gehienak, argiztapenarekin hasten dira. TRÅDFRI pasabidea gehitzen denean, are adimentsuagoa egin daiteke. Konektatutako lanparekin batera, eszena eta tenporizadore ezberdinak ezar ditzake - Goizetan beti argi leun eta atseginarekin esnatzeko eta lo egiteko ordua denean "kanpoko argiak" esan ahal izateko -. "Gateway TRÅDFRI produktu mota asko konekta ditzake. Dena zure etxean bizitza erosoagoa izan dadin, zentzu batean baino gehiagotan ", dio Rebecca Töremanek, IKEAn konektatutako produktuekin lan egiten duenak.\nErabiltzen erraza bada, azkarra da\nTRÅDFRI pasabidearen laguntzarekin, IKEAra konektatutako produktuak IKEA Home aplikazio adimendunaren bidez edo Amazon Alexa, Apple Siri edo Google Assistant bezalako ahots-laguntzaile baten bidez zuzendu daitezke. Esan "afalordua" argiak leuntzeko eta zure musika gustukoena atzeko aldean jartzeko. Edo gela argiz urez bete, garbitzeko orduan orbanik edo mamirik ezkutatu ez dadin. "Teknologia estandarra erabiltzen dugu, eta pertsonen beharretara egokitzen dugu, etxebizitzak dekoratzeko espezialista gisa, ez teknologian espezialista gisa. Queremos que nuestros productos conectados sean fáciles de usar - no hay que ser un ingeniero para hacerlos funcionar", dice Rebecca.\nKonektatutako produktu gehiago iristen ari dira\nNagusiki gadget berrietan interesa duten pertsonentzako jostailuak izatetik, konektatutako produktuak eguneroko bizitzako eragozpen komunei aurre egiteko tresna erabilgarri bihurtu dira. Horrek etxea erosoago egiteko modu gehiago esploratzera bultzatu ditu Rebecca eta bere lankideak. Ohean zauden bitartean automatikoki irekitzen diren pertsianak adibide dira. "Etengabe produktu berriak gehitzen ditugu, eta horiek funtzionatzen dute TRIFIA pasabidearekin eta IKEA Home smart aplikazioarekin. Zure etxea eguneratu dezakezu funtzio berriekin, eta nahi bezain inteligentea egin, nahiago duzun erritmoan ".\nArgiztapen adimendunetik etxebizitza adimendunera\nGuretzat, produktu adimentsu bat eguneroko bizitza errazten duen zerbait da. TRIFIA lotura-atearekin eta konektatutako produktuekin, etxean hainbat eszena eta tenporizadore konfiguratu ditzakezu. Beraz, argiak piztu eta pertsianak goizez irekitzen dira ohean zauden bitartean. Edo ez, berandu arte lo egitea erabakitzen baduzu. IKEA Home aplikazio adimendunaren bidez zuzendu dezakezu guztia zure telefonoan edo tabletan. Edo ahots-laguntzaile bat, nahiago baduzu. Dena zure bizitza etxean erosoago egiteko, modu batean baino gehiagotan.


Oholtzarako jantzi berriak | iritzia | 7K - zazpika astekaria\nJantzi faltsurik ez da behar benetako eszenatoki batean. Denak haur bilakatuko gara berriz ere, eta elkarri egia esango diogu: denok biluzik gaude. Eta egunotan bezala, elkarri beroa emango diogu, suarena eta elkartasunarena, faltsukerian galtzen diren belarri gorrek entzun nahi ez duten egia.\nOstiralean antzerkiaren nazioarteko eguna ospatu behar genuen. Ospakizun gutxitarako dago kontua, zer esanik ez kulturgintza, denok dakigun bezala sekulako jipoia jaso baitu krisialdi honekin, beste sektore guztiek bezala, noski. Auskalo noiz eta nola emango dion buelta gainera. Kostata, duda barik, baina sortzaileek aski ondo erakutsi dute berrasmatzeko gaitasuna. Dena dela, antzerkiaren nazioarteko egun hori aitzakiatzat hartuko dugu egunotako erretratua eszenaren gainean margotzeko.\nBada oso gogokoa dudan ipuin bat, enperadorearen jantziarena. Aski ezaguna da nola ume bat den egia esatera ausartzen den bakarra. Oihuka esaten du haurrak enperadoreak jantzirik ez duela eta biluzik dagoela. Baina biluztasuna gauza ederra da, nola ez. Umeak ez dio biluztasunari barre egiten, itsukeriari baizik. Gorputz guztiak, disidenteak bereziki, maite ditugu; ederrak dira denak. Geurean, agintariren batek gorputz biluzia erakutsiko balu, hegemonikoa litzateke, nola ez. Iragarkietako faltsukeria harropuzkeriaz erakusten duen gihartsua eta edertasunaren kanon horietan sartzen den horietako bat. Gure agintariak, ordea, eszenatoki honetan ez daude biluzik eta, behin biluztasunaren metafora erabiltzen hasita, onar dezagun: gu, herria, biluzik utzi nahi gaituzte. Baina herri hau, benetan aurrera doan herria da. Aurrea hartu izan dio gure txotxongilo hariak maneiatu nahi dituzten agintarien ezgaitasunari. Haiek, bitartean, ezindura hori ezkutatzeko mozorro piloa erabili izan dute. Baina eszenara eramateko ez da mozorrorik erabiltzen. Eszenara jantziak eramaten dira, teatrorako sortuak eta josiak. Mozorroak aratusteetarako dira, eta ezkutatzeko. Herriak ospatu zituen aratusteak, eta batzuk, antza denez, horretan geratu ziren, karbanaletako parodietan. Ez diegu sinesten, ordea. Ikusi dugu haien jantzi aurrefabrikatuen azpian ez dagoela benetako biluztasunik, naturaltasuna zer den ez baitakite. Haiek gogoko dituzten arropak baldintza miserableetan lan egiten duten umeek jositakoak dira. Moda pasarela batean bezala erakusten dizkigute zinismoz eta hipokrisiaz beteriko prendak. Pentsatzen dute, gainera, eserita eta biluzik dituztela ikusleak. Baina ipurdi horiek guztiak uste dutena baino azkarrago altxatzen ari dira. Ezarri zaizkien besaulkiak ez dira erosoak. Irrintzi bat entzunda, ikusle biluzi guztiak jaikiko gara eta eszenatokia hartuko dugu. Gezurrezko arropak erantziko dizkiegu. Beharrezkoa bada lotsagabekeriaz erabiltzen duten ahotik ere aterako zaizkie. Eta erre. Zeremonia honek, akelarre biluzietan bezala, sua behar baitu.\nUdaberria iritsi da, oharkabean, eta udako zein neguko solstizioetan sua gehiago erabiltzen badugu ere, aurrerantzean udaberria hasteko ere piztuko dugu. Sutan erreko ditugu hipokrisiaren arropak. Jantzi faltsurik ez da behar benetako eszenatoki batean. Denak haur bilakatuko gara berriz ere, eta elkarri egia esango diogu: denok biluzik gaude. Eta egunotan bezala, elkarri beroa emango diogu, suarena eta elkartasunarena, faltsukerian galtzen diren belarri gorrek entzun nahi ez duten egia. Doazela behingoz beste pasarela batzuetara, beraientzat itxita dago gure oihala.


Hileko lehen astelehenetan garbituko dira adierazpen libreko guneak — Berbia\nHileko lehen astelehenetan garbituko dira adierazpen libreko guneak\nPasa den astean egin ziren txukuntze lanek eragindako kalteengatik barkamena eskatu du Udal Gobernu Taldeak\nIndarrean zeuden iragarkiak kendu izanak sortu zituen kexen aurrean prentsa oharra zabaldu du Udal Gobernu Taldeak. Gertaera, egun hauetan Udalak egiten diharduen hiri eremuko altzari eta bestelako guneen garbiketa bereziaren testuinguruan kokatu du. Lanen helburua, adierazpen guneak txukuntzea dela dio prentsa oharrak eta inolaz ere ez, indarrean dauden kartelak kentzea. Horregatik, kaltetutako talde eta elkarteei publikoki barkamenak eskatzen dizkie Gobernu Taldeak.\nHerritarren ardura ere eskatzen da oharrean. Ekintzaren bat antolatuta, hori iragartzeko kartelak jartzen dituztenek, behin epea beteta, kentzeaz ere arduratu beharko liratekeela dio Gobernu Taldearen idatziak. Alegia, adierazpen libreko guneen txukuntze eta mantentze lana, gune horietaz baliatzen diren herritar eta eragileena ere izan beharko litzatekeela dio. Baina halakorik gertatzen ez den bitartean, gune horiek hilean behin garbitzeko protokoloa abian jarriko dela iragartzen da. Eta inor ez ustean ez harrapatzeko, txukuntze lanak, hileko lehen astelehenetan egingo direla ere zehazten da.\nOstiralean, bezperan jarritako kartelak adierazpen libreko guneetatik kendu zirela eta hainbat kexa mezu zabaldu ziren sare sozialen bitartez. Horiei erantzun asmoz, aipatu prentsa oharra argitaratu zuen Udal Gobernu Taldeak, txukuntze lan orokorra egiten ari direla jakinaraziz eta sortutako kalteengatik barkamena eskatuz.


Talaka, bele-izugarri - Soinu-tresnak euskal herri musikan: Entziklopedia\nTalaka. Lekaroztik Donostiako San Telmo Museora 1916an ekarritakoa.\nTalaka ez-zuzenki kolpaturiko idiofonoa da. Beleak eta halako beste txoriak izutzeko erabiltzen zen.\nBertikalki jarritako zurezko makila handia da. Goialdean armazoi bati lotuta helize gisako lau gurutze edo pala luze ditu. Tresna honek zarata handia emateko baditu matraka moduan bueltak ematen dituzten bi taulatxo ardatzari lotuak, goiko aldean loturik dagoen segaren kontra kolpatzen dutenak.\nHaizeak gurutze palei eragiten die eta hauek jartzen dute martxan beste guztia.\nDonostiako San Telmo Museoan aurkitu genuen halako tramankulu bitxia. Bertako fitxek ematen digute informazio zabala (Beltran, 1997, 47-48 orr.).\nArgazkian agertzen den tresna San Telmo Museoan aurkitzen da eta Lekaroztik ekarri zuten museora 1916. urtean.\nElementua: 56 Guztira: 90


Euskaraldirako izen-ematea zabalik - Soraluze - Plaentxia.eus\nEuskaraldirako izen-ematea zabalik\nEgoitz Unamuno 2020-09-25 12:06\nAntolaketa batzordeko eta aurreko edizioko zenbait parte hartzaile Santa Anako lokalean. Argazkia: Fernan Oregi.\nZabalik dago Euskaradiaren bigarren edizioan izena emateko aukera: Euskaraldia.eus webgunean sartuta edo aurrez aurre, Santa Anako lokalera joanda.\nUdazkenarekin batera, herritarren hizkuntza ohiturak aldatu nahi dituen ariketa erraldoia abiatuko da Soraluzen eta Euskal Herri osoan. Atzo arratsaldean, Bergarako Semirixoan egin zuten izen-ematearen irekiera ofiziala.\nEgoera berezia den arren, Euskaraldiaren antolatzaileek, Euskaltzaleen Topaguneak eta Eusko Jaurlaritzak, aurrera egitea erabaki dute, “pandemia garaian ere, euskararen erabilera sozialaren gaia erdigunera ekartzea” beharrezkoa dela iritzita.\nSoraluzen, Pil-pileanek, Udalak eta hainbat boluntariok osatzen duten Euskaraldiaren antolaketa batzordeak antolatuko du ariketa.\nIzena-ematea digitalki edo aurrez aurre\nAurten, osasun egoera dela eta, antolatzaileek hobetsi dute izena digitalki emateko aukera eta horretarako Euskaraldia.eus webgunean sartu behar da eta bertan datuak bete (dagoeneko zabalik dago). Datozen egunetan, aurreko edizioan parte hartu zuten herritarrek mezu bat jasoko dute bere posta elektronikoan eta bertan agertuko den loturan klik eginda, eman ahalko dute izena, datuak berriro sartu beharrik izan izan gabe, eta gainera, rola edo daturen bat aldatzeko aukera ere eskainiko du.\nIzena paperean eman nahi duten soraluzetarrek Euskaraldiko batzordeak Santa Ana kalean zabaldu duen lokalera jo beharko dute. Hasierako hiru asteotan, lokala ostegun eta ostiraletan zabalduko dute, arratsaldez, 18:00etatik 20:00etara. Aurrerago, asteko egun gehiagotan eta ordutegi zabalagoan irekiko dute lokala, besteak beste, azaroan, izena eman duten herritar guztiek bertan jasoko dituztelako txapak.\nMetodologia berbera: Belarriprest eta Ahobizi\nBigarren edizio honetan erabiliko den metodologia, 2018an erabili zen berbera da: herritarrek Belarriprest eta Ahobizi moduan eman ahalko dute izena eta ariketak irauten duen bitartean, azaroaren 20tik abenduaren 4ra, hamabost egunez (lehen edizioan baino lau egun gehiagoz), herritar bakoitzak aukeratu duen rolari dagokion txapa eroango du paparrean, eta noski, izena eman ahal izateko, gutxieneko baldintza izango da euskara ulertzeko gai izatea, bestela ezinezkoa baita bi roletako bakar bat ere bete ahal izatea. Horretaz gain, oraingoan ere, 16 urtetik gorako herritarrek bakarrik eman ahalko dute izena.\nAurtengo edizioan, norbanakoez gain, entitateek ere eman ahalko dute izena, Euskaraldia datorrenean, ariketa euren langile edo kideen artean, edota bezeroekin egin ahalko izateko. Horretarako, Ariguneak izendatu ahalko dituzte, gune horretan euskaraz lasai egin ahalko dela ziurtatuko dutenak.\nHerrian dagoeneko 25 entitatek eman dute izena, gehienak komertzioak. Batzordetik azaldu dutenez, osasun egoera dela eta entitateei egin beharreko aurkezpenak atzeratu egin dira eta enpresa batzuetara bisitak egin dituzten arren, komertzioak lehenetsi dituzte. Horrela, entitateen izen-emate ofiziala irailaren 27an amaituko bada ere, datozen asteetan, batzordeko boluntarioek informazioa zabaltzen jarraituko dute, batez ere, lantegietan eta kirol eta kultur elkarteetan. Horren harira, urriaren 8an, egunean, arratsaldeko 18:30ean, entitateei zuzendutako informazio saioa eskainiko dute antzokian.


Aiako Harriak – Irunero\nEtiketa: Aiako Harriak\n2021(e)ko azaroak 25 No Responses\nLapurriturriko informaziogunearen denboraldia amaitu delarik, instalazioaren balantzea egin du Garapen Jasangarriko ordezkari Borja Olazabalek; izan ere, Irungo Udalak bultzatzen duen instalazio bat da, eta Aiako Harriko Parke Naturalean dago. Udal arduradunarekin batera, Behemendi landa-garapenerako agentziako ordezkari eta informazioguneko...\nLapurriturriko Informazio Guneak, zeina Aiako Harria Parke Naturalean dagoen eta Irungo Udaleko Garapen Iraunkorreko Departamentuak sustatzen duen, denboraldi honetako zazpigarren eta azken jarduera iragarri du: perretxiko eta onddoen mundua ezagutzeko irtenal...\nAtzo, abuztuak 9, astelehena, gaueko bederatzi eta erdietan, 17 pertsona bertaratu ziren Lapuriturri-Erlaitz informazio gunera, Irungo Udalak eta Behemendi Landa Garapenerako Elkarteak kudeatua, eta bizikidetza-unitateen taldeetan banatuta. Aranzadi Elkarteko...\nOtsaileko azkenaurreko asteburuan Nafarroa eta Gipuzkoa arteko mugan piztutako suteak alerta-egoeran mantendu zituen Bidasoa bailarako biztanleak. Sutea larunbat goizeko lehen orduan piztu zen eta hegoaldeko haize bolada bortitzek suaren zabalpena lagundu zuen...\n2020(e)ko abenduak 28 No Responses\nGarapen Jasangarriko ordezkari Borja Olazabalek Lapurriturriko Informazio Gunearen 2020 denboraldiaren balorazioa egin du. Aiako Harriko Parke Naturalean dago, eta Irungo Udalak bultzatutako instalazioa da. Udal arduradunarekin batera, Behemendi landa-garapene...


Akustika - Wikipedia, entziklopedia askea.\nNorabide orotako iturria kamara anekoiko batean.\nAkustika soinua, infrasoinua eta ultrasoinuak aztertzen dituen fisikaren adarra da, hau da, materian zehar (solido zein likido edo gas; ezin dira hutsean hedatu) hedatzen diren uhin mekanikoak, eredu matematiko eta fisikoez baliatuta. Akustikak, praktikan, soinuaren produkzio, transmisio, biltegiratze, hautemate eta erreprodukzioak ikasten ditu. Ingeniaritza akustikoa, akustikako aplikazio teknologikoak lantzen dituen ingeniaritzaren adarra da.\nAkustikak, orokorrean, airean zehar 343 m/s-ko abiaduran (gutxi gorabehera 1 km 3 segundoro) hedatzen den bibraziotzat hartzen du soinua, edo 1235 km/h, presio- eta tenperatura-baldintza normaletan (1 atm y 20 °C).\n1.1 Lehenbiziko lanak\n1.2 Ilustraziotik aurrera\nLehenbiziko lanak[aldatu | aldatu iturburu kodea]\nAkustikak Antzinako Grezian eta Erroman du jatorria, K.a VI. mende eta K.o I. mendeen bitartean. Musikarekin hasi zen, dagoeneko milaka urtez arte moduan praktikatzen zena, baina oraindik zientifikoki aztertu gabe zegoena, Pitagoras bitarte musikalen naturaz interesatu zen arte. Bitarte batzuk beste batzuk baino ederragoak izatearen zergatia jakin nahi zuen, eta zenbakizko proportziozko erantzunak lortu zituen. Aristotelesek (384-322 K.a), soinua airearen kontrakzio eta espantsioetan oinarritzen zela konprobatu zuen “aire hurbilean erortzen eta kolpatzen”, uhinen mugimenduaren natura adierazteko modu egoki bat dena. K.a 20. urte inguruan, Vitruvio ingeniari eta arkitekto erromatarrak antzokien propietate akustikoei buruzko itun bat idatzi zuen, oihartzun-, interferentzia- eta erreberberazio-gaiak jorratuz; hau, akustika arkitektonikoaren hasiera izan zen.\nHari bibrakor baten gaintonuak. Pitagoras fenomeno honen ikasketa dokumentatu zuen lehenengoa izan zen.\nProzesu akustikoen fisikaren ulermenak Iraultza Zientifikoan zehar eta ondoren azkar egin zuen aurrera. Galileok (1564-1642) eta Mersennek (1588-1648) hari bibrakorren lege guztiak aurkitu zituzten modu independentean, duela 2000 urte Pitagorasek hasitako lana amaituz. Galileok idatzi zuen «Uhinak, airean zehar hedatzen direnak, soinudun gorputz baten bibrazioen ondorioz sortzen dira, belarrian dugun tinpanoa estimulatuz, buruak soinu gisa interpretatzen duena», horrela, akustika fisiologiko eta psikologikoaren hasiera finkatuz.\n1630-1680 bitartean, soinuak airean zuen abiaduraren (soinuaren abiadura) neurketa esperimentalak egin ziren, ikertzaile multzo baten bitartez, horien artean Mersenne nabarmenduz. Bitartean Newtonek (1642-1727) solidoentzako uhin-abiaduraren formula lortu zuen, akustika fisikoaren oinarrietako bat dena (Principia, 1687).\nIlustraziotik aurrera[aldatu | aldatu iturburu kodea]\nXVIII.mendeak akustikaren aurrerapen handiak izan zituen aro horretako matematikari handien esku; izan ere, uhinen hedapen-teoriaren elaborazioari kalkulu teknika berriak aplikatu zizkieten. XIX.mendean, akustikaren arloan ospetsuenak Helmholtz Alemanian eta Lord Rayleigh Ingalaterran izan ziren; lehenengoak, akustika fisiologikoa finkatu zuen; bigarrenak, aurrezagutzak ekarpen propio ugarirekin konbinatu zituen «La teoría del sonido» lan itzelean. Orobat, mende horretan zehar, Wheatstone, Ohm eta Henry-k elektrizitatearen eta akustikaren arteko analogia garatu zuten.\nXX.mendean zehar aurrezagutza zientifikoaren aplikazio ugari agertu ziren. Lehenengoa, Wallace Clement Sabine-n lana izan zen akustika arkitektonikoan, beste lan askoz jarraituta. Urpeko akustika Lehen Mundu Gerran erabili zen itsaspekoak detektatzeko. Soinudun grabazioa eta telefonoa oso garrantzitsuak izan ziren gizarte globalaren eraldaketarako. Soinuaren neurketa eta analisiak zehaztasun eta sofistikazio maila berriak lortu zituzten, informatikaren eta elektronikaren erabileraren bitartez. Maiztasun ultrasonikoaren erabilerak, medikuntza eta industriarako aplikazio mota berriak erabiltzeko aukera eman zituen. Transduktore mota berriak ere sortu ziren (energia akustikoaren sorgailu eta hartzaileak).\nFisika akustikoaren adar batzuk:\nAeroakustika: soinuaren sorkuntza, airearen mugimendu bortitzaren ondorioz.\nArkeoakustika: efektu akustikoen ikerketa gune arkeologikoetan.\nAkustika fisikan: soinudun fenomenoen analisia, eredu matematiko eta fisikoen bidez.\nAkustika arkitektonikoa: soinuaren kontrolaren ikerketa, bai bizi-esparruen isolamendurako (etxe, gela edo logelak), bai lokalen egokitzapen akustikorako (kontzertu-aretoak, antzokiak…), material bigunen bitartez arinduz, edota material gogorren bitartez islatuz, lokaleko egitura edo eraikuntzak soinuaren baliatze maximoa ahalbidetzeko. Soinua ere gutxitu daiteke, horma eta paretak ez zeharkatzeko.\nPsikoakustika: soinuaren hautematea ikertzen du pertsonetan, iturria aurkitzeko gaitasuna bereziki, hau da, bere kokapena, entzumen-ulermen ereduen kalitatea etab.\nBioakustika: animalien entzumenaren ikerketa (saguzaharrak, zakurrak, izurdeak...) entzumen sistema nola erabiltzen duten ulertzeko (radarren antzera, maiztasun baxuko soinuak detektatuz edo norberaren babes moduan).\nIngurumen-akustika: soinuaren ikerketa kanpoaldean, ingurumen-zarata eta honek pertsonengan eta naturan dituen efektuak, zarata iturrien ikerketa, hala nola, ibilgailuen zirkulazioa, hegazkin eta trenek eragindako zarata, gune industrialak, tailerrak, aisialdi lokalak eta bizilagunek eragindako zarata (soinu-kutsadura).\nUrpeko akustika: urperatutako objektuen hautematea soinuaren bidez (itsasontzi eta “sonar” itsaspekoetan erabiltzen da).\nAkustika musikala: soinuaren produkzioaren ikerketa instrumentu musikal eta eskalaren afinazio-sistemetan.\nElektroakustika: Soinuaren tratamendu elektronikoa ikertzen du, atzitzea (mikrofonoa eta grabazio-ikerketak), prozesaketa (efektuak, ulermen-iragazpena… ) anplifikazioa, grabazioa, produkzioa (bozgoragailuak)…\nAkustika fisiologikoa: entzumen-sistemaren funtzionamenduaren ikerketa, belarritik garun-azalera (belarria eta bere osagaiak, halaber, bere ondorio, gaixotasun eta desorekak).\nAkustika fonetikoa: mintzamenaren eta bere aplikazioen ezaugarri akustikoen analisia.\nMakroakustika: Leherketa eta turboerreaktore moduko soinu oso bizien ikerketa.


(«LGTB» orritik birbideratua)\n4 Garaipen politikoak\n5 Pertsona transgeneroen eskubideak\n6 Pride Month\n7 Pertsonai publikoak\n8 Kolektiboaren partaideak\n9 Zenbat dira? Gaixo daude?\n11 Zenbat dira? Gaixo daude?\n1924. urtean, Henry Gerber etorkin alemaniarrak, Chicagon “The Soziety for Human Rights” sortu zuen, homosexualen eskubideak aldarrikatzen zutuen lehen erakunde dokumentatua Estatu Batuetan. Berak sortutako taldea desagertu egin zen 1925. urtean, baina 90 urte geroago Gerberren Chicagoko etxea, nazioaren monumentu historikoa bilakatu zen.\nStonewall Inn “pub” gay klandestino bat zen, Greenwich Villageko auzoan zegoena, handia eta merkea zelako, dantza egiteko aukera ematen zuelako eta drag queens eta etxerik gabeko gazteei ongietorria ematen zielako. Hasieran gizonezko homosexualek baino ezin zuten sartu, baina gero lesbianei eta drag queen-ei sartzen utzi zieten.\n1992an, Columbiako distritoan bikote homosexual eta lesbianei etxeko bikote gisa erregistratzeko aukera ematen zien lege bat onartu zuen, San Frantziskon lege hau 1889an onartu zen eta Kalifornian 1999an.\nThe Matthew Shepard Act:\n2009an, Barack Obama presidenteak gorroto-delituen lege berri bat aldarrikatu zuen. Matthew Shepard Legea izenez ezaguna. 1998an Matthew Shepard (21 urte) hil zuten, pistola batekin jipoitu, torturatu, hesi bati lotu eta hiltzen utzi zuten. Hilketa Sheparden homosexualitateak bultzatu zuela uste zen. Horregatik deitzen da horrela lege hori.\nMundu osoan, hainbat ekitaldi egiten dira hilabete berezi honetan, LGBT pertsonek mundu osoan izan duten eragina aitortzeko. Zergatik aukeratu zen ekaina? Stonewalleko istiluak 1969ko ekainean pasa zirelako.\nAshley Benson aktorea eta Cara Delegvingne modeloa:\nAshley Bensonek LGTBI+ ko egun internazionalean bere neskarekin ( Cara delevingne) zuen harremana argitaratu zuen. 26 urteko modeloak eta 29 urteko aktoreak 2018ko Ekainean ekitaldi batean ezagutu ziren elkar. Her Smell filma grabatzen ari zirela, ordutik, babes handia eman ziren batak besteari. Askotan ikusi ziren ekitaldi publiko ezberdinetan, baina bere harremana ez zen joan den Ekainera arte baieztatu.\nKing Jedet transexuala `influencer´:\nKing Jedet 2016an Jedet bezala ezagutzen hasi zen, batez ere sare sozialetan bere aktibismoarengatik eta Youtubeko kanalaren bidez. Aldi berean, bere liburua argitaratu zuen “mi ultimo regalo” . Urte horretan bertan, WAG1 Magazine-rekin egindako elkarrizketa batean , Jedetek emakume transexual bezala trantsizioa egiteko asmoa aitortu zuen. 2017an, Ms Ninarekin kolaborazio bat argitaratu zuen”Reinas” abestian.\n2020an, Jedetek protagonista izan zen Antena 3 Venenoko telesailean, Cristina Ortiz-en papera eginez.\nAda Colau Bartzelonako alkatea:\nAda Colau duela urte batzuk emakume batekin izandako harreman luzea aitortu eta bere bisexualitatea berretsi zuen `Sabado Deluxe´ saioan argitaratu zuen egindako elkarrizketa batean, denek txalotu zuten. 2018an bere jarrera aldarrikatu zuen berriro: “ Emakume bisexual eta pobre bat alkatera iristeak disrupzioak sortzen ditu.”\nJesus Generelo/ gay/ aktibista:\nInformazio zientzietan lizentziatua da ELGTB, Espainiako Gay, Lesbiana, transexual eta bisexualen elkarte handieneko presidentea da. Gaur egun, etengabe borrokatzen da homofobiaren aurka, borrokatzen duen kolektiboarentzako berdintasunerako estatu lege bat onartzeko.\nKevin Spacey aktorea:\nDuela 30 urte adingabe bati abusuak egiten saiatzeagatik akusatu zuten, aukera aprobetxatu du bere sexu-izaeraz argi eta garbi hitz egiteko. “istorio honek nire bizitzako beste gauza batzuk partekatzeko adorea eman dit. Harremanak izan ditut gizonekin eta emakumeekin.”\nIan Mckellen aktorea:\n1988an armairutik atera zen BBCko irratsaio batean. Aktore ospetsu bat gay izan daitekeela erakutsi nahi izan zuen eta guztietako paperak interpretatzen jarraitu.\nBere orientazio sexuala bere karreraren amaiera kostatzear egon zen 90eko hamarkadan komunikabide batzuek albisteari eman zioten homofobiren ondorioz. Anne Hache aktorearekin zuen harremana ere kostatu egin zitzaion bere bikotekideari, ekoiztetxe askok utzi egin baitzioten. Ondoren, Alexandra Hedison aurkitu zuen, hiru urtez berarekin egon zelarik. 2004tik Portia de Rossirekin ezkonduta dago.\n“Homosexuala naizelako nago hemen. Agian beste batzuen bizitza errazagoa izan dadin lagundu dezaket”. Hitzaldi hunkigarri batekin, `Juno´ ko aktoreak bere orientazio sexuala aitortu zuen.\nL - Lesbiana:\nGenero bereko beste pertsona batek emozionalki, afektiboki, erromantikoki eta/edo sexualki erakartzen duela sentitzen duen emakumea.\nG - Gay:\nGenero bereko beste batzuekiko erakarpen emozionala, afektiboa eta/edo sexuala sentitzen duen mutila.\nT - Transexuala edo transgeneroa:\nJaiotzean esleitutako generoaren kontrako generoarekin identifikatzen diren eta hormonazio-prozesu fisiko bat behar duten pertsonak biltzen dituen genero-identitatea (ez nahitaez berresleipen-kirurgiakoa).\nB - Bisexualitatea:\nGenero/sexu bat baino gehiagoko pertsonek erakarpen erromantikoa, afektiboa eta/edo sexuala sentitzeko gaitasuna, ez derrigorrez aldi berean, ez derrigorrez modu berean eta ez derrigorrez maila eta intentsitate berean.\nI - Intersexuala:\nSexu-ezaugarriekin jaiotzen den pertsona (kromosomak, genitalak eta/edo egitura hormonala). Mediku batzuek gomendatu diete haur intersexualen gurasoei ebakuntza kirurgikoak egitea, ezaugarri horietakoren bat ezabatzeko, baina arrisku handia dago benetako identitate sexuala adierazi ez duten haur intersexualentzat\nBeren sexu-orientazio eta identitateagatik etiketa tradizionalen pean sailkatu nahi ez duten pertsona guztiak definitzeko sortutako terminoa. Queer delakoak sexualitate arauemailea deseraikitzen du eta gizartean onartutakoa gainditzen du, hau da, bizitza heterosexuala, monogamoa, antzeko adina eta klase soziala duten pertsonekin.\nA - Asexuala:\nBeste pertsona batzuenganako sexu-erakarpenik sentitzen ez duten pertsonak eta/edo sexu-jardueretan inplikatzeko interes urria edo batere interesik ez dutenak.\nP - Pansexuala:\nEdozein generorekiko erakarpena senti dezaketen pertsonak.\nIntersexua edo egoera intersexualak:\nGenital anbiguoak dituzten pertsona horiei egiten die erreferentzia, eta horrek talka egiten du pertsona bati genitalen arabera genero bat esleitzearen praktika sozialarekin.\n"Plus" edo "+" delakoan identitateak eta orientazioak sartzen dira, hala nola demisexualitatea, genero biko jendea, genero jariakorra eta beste asko. Zerrenda gero eta anitzagoa da, eta gure izakien eta sentitzeko moduen aniztasun ederra jasotzen du.\nZenbat dira? Gaixo daude?Aldatu\nBiztanleria orokorraren %5etik 10era, gutxi gorabehera, lesbiana, gay, bisexual edo transgeneroak dira. Askok gaztetatik onartzen dute beren sexu-orientazioa. Beste batzuk, lehen sexu-esperientziak izatean. Eta talde txikiago bat helduaroan.\nHomosexualitatea ez da gaixotasun mental edo fisiko bat, eta osasun mentaleko profesionalak ez dute jotzen sexu bererako orientazioa kaltegarritzat, desiragarritzat edo esku hartzea edo prebentzioa eskatzen duen zerbait dela. Baina hau ez da horrela izan betidanik. 1973 Amerikako Psikiatria Elkarteak homosexualitatea gaixotasun gisa desklasifikatu eta eskuliburutik kendu zuen: “Manual de Diagnósticos y Estadísticas de Trastornos Mentales”\nAzken aldaketa 27 maiatza 2020(e)an, 16:23(e)tan


Nafarren aldeko apustuarekin jarraitzen du Lauburuk - Lauburuke\nNafarren aldeko apustuarekin jarraitzen du Lauburuk\nEtxeko jokalarien jarraipena baieztatu ostean, jokalari nafarrek ere talde morean jarraituko dutela baieztatu dute.\nLau nafar hauen jarraipena zorioneko berria da Ibarrarentzat, beste urtebetez more kolorea defendatuko dute-eta. Beraz, Andoni eta Oihan Carlosena anaiek, Dani Garcia eta Javi Saldisek beste denboraldi batez Belabietako publikoa gozarazten jarraituko dute.\nPieza garrantzitsuak dira lauak zelai barruan zein kanpoan, eta klubak haien aldeko apustua egin du beste behin. Taldean nola egokitu diren aldageletan ondo sumatzen da eta proiektuaren alde erakusten duten inplikazioa azpimarratzekoa da, guztiak gutxienen, hirugarren denboraldia egingo baitute morez.\nJavi Saldise, Irurtzungo ezkerrarentzat bosgarren denboraldia izango da taldean. Bere sen goleatzaileak eta zelaian erakusten duen borroka grina nekaezinak, aldageletan jokalari erreferente izatea ahalbidetzen dio. Golen aurrean egiten duen ekarpena egiten jarraitzea espero dugu.\nAndoni Carlosenak ere, bere bosgarren denboraldia izango du aurten Lauburun. Ezkarotzko jokalaria gakoa da entrenatzailearen eskemetan. Jokoa ikusteko gaitasunak eta defendatzeko erakusten duen intentsitateak, maila fisikoan Ibarra talde gogor bat izatea eraman du, norgehiagoka bakoitza eta 40 minutuetan zehar erritmo altuarekin jokatzen duelarik.\nDani Garcia, Iruñeko atzelaria, hirugarren urtez jarraian izango da gurekin. Taldeari lasaitasuna eta inteligentzia ematen jarraituko du, eta orain arte bezala, une gogorretan ere taldea sostengatzea tokatuko zaio. Azken bi denboraldietan jasotako gol kopuru txikiaren erantzuletako bat da eta bere hazkunde prozesuarekin gozatzen jarraitzea espero dugu.\nAzkenik, gure goleatzaile partikularraren jarraipena. Oihan Carlosenak bere kalitatearekin eta gol gaitasunarekin gozaraziko gaitu. 18/19 denboraldian sartutako 31 golen jabeak garrantzia handiko jokalaria izaten jarraituko du. Partidetako une zehatzetan erabakigarria, eta pasa den denboraldian puntu asko irabazarazi zituena. Aldi berean Ibarrako txikienen artean gehien txalotua izan den jokalaria ere bada, beraz, 40x20ko pistan berari begira gozatzeko aukera izango dugu berriro.\nHonela, jarraipenen gaia amaitzen dugu, eta laster, gurera etorriko diren jokalari berriak ezagutzeko parada ere izango dugu, aurrera egin eta denboraldiz denboraldi hazten jarraitzea ahalbidetuko digutela ziur gaude.


Atxilotuari sabeletik atera dizkioten kokaina "ezkurrak". Argazkia: EFE\nErtzaintzak 53 urteko gizonezko bat atxilotu du Donostian droga-trafikoa leporatuta, sabelean zituen 116 "ezkur", guztira kokaina 2 kilogramo inguru, atera ondoren, Segurtasun Sailak ohar batean jakitera eman duenez.\nGizona oraindik ospitaleratuta dago, Ertzaintzak zainduta, agintari judizialaren eskuetan jarri ahal izan arte.\nGertakari hau joan den larunbatean, hilaren 27an, goizaldean, hasi zen AP-8 autobidean, Orio parean. Irun-Bilborako noranzkoan zihoan autobus batek gelditu beharra izan zuen bidaiarietako baten "jarrera arriskutsu eta urduriaren aurrean", eta, azkenean, bidaiaria autobusetik irten egin zen eta errepideko errietako batetik korrika hasi zen.\nGizonaren jarrera ikusita, Ertzaintzatik anbulantzia psikiatriko bat eskatu zuten, eta honek osasun-zentro batera eraman zuen pazientea baloratu ahal izateko.\nOspitalean egin zizkioten analisietan gizonak positibo eman zuen kokainan eta benzodiazepinan. Horrez gainera, gorputzean objektu ugari zituela hauteman zuten, eta ebakuntza egin aurretik ZIUra eraman zuten. Ebakuntzan substantzia zuri bat, ustez kokaina, zuten 116 "ezkur" edo bilkari atera zizkioten.\nGaur, astelehena, pazientea oraindik ospitalean dago ebakuntza ondoren suspertu arte. Une hauetan poliziaren babespean dago osasun publikoaren aurkako ustezko delitu batengatik atxilotuta.


Zuzendaritza batzordea berritzeko batzarra egingo du ZAEk - Zarautz - Zarauzkohitza.eus\nZuzendaritza batzordea berritzeko batzarra egingo du ZAEk\nAritz Mutiozabal 2021-10-20 10:30\nBatzarra gaur arratsean izango da, 19:30ean ihasita, Aritzbatalde kiroldegiko arraun fosoan.\nZAEk ezohiko batzarra egingo du gaur arratsaldean zuzendaritza taldea aldatzeko edo berritzeko; kiroldegiko arraun fosoan izango da, 19:30ean. Egungo batzordea 2013tik ari da lanean, eta dagoeneko bi agintaldi bete ditu, zortzi urte guztira. Nolanahi ere, Jon Artola buru duen taldeak jarraitzeko asmoa du.\nBerritasunen batekin edo besterekin aurkezteko asmoa du Artolak, baina ZAEri laguntzeko gogoz daudenekin elkarlanean aritzeko prest dago. Aitzitik, beste talderen batek ZAEren gidaritza hartu nahi izango balu, batzarrera bertara azaldu eta hala adierazi beharko du, eta, horrela, hautaketa prozesu bat irekiko lukete.\nBestetik, dagoeneko 2022 denboraldia prestatzen hasi dira gazte mailatako arraunlariak. Martxel Agoues, Ander Maio, Iñaki Aldabaldetreku, Joxemari Manterola eta Markel Garciandia ari dira neska-mutil gazteak trebatzen. Traineruetako arraunlariak, berriz, oraindik ere atseden garaian daude, baina azaroaren hasieran hasiko dira prestaketa lanekin. Beste urtebetez Axier Puertas eta Onintza Olaizola izango dira Zarautz Gesalaga-Okelan taldeko traineruetako entrenatzaileak.\nArraun elkartetik adierazi dute arraunean aritzeko aukera badagoela oraindik. Beraz, probatu edo arraunean hasi nahi dutenek 688 64 93 07 telefonora deitu beharko da. Emakumeen kasuan 16 urte betetakoak izango dute horretarako aukera, eta gizonezkoek, berriz, 17 urte. Gainontzekoak, gazte mailatakoak izanik, bateletan eta aulki mugikorrean ariko dira.


DIRU-LAGUNTZEN DEIALDIA NAFARROAKO UDALETAN ADMINISTRAZIO ELEKTRONIKOA EZARTZEKO – ANIMSA\nDIRU-LAGUNTZEN DEIALDIA NAFARROAKO UDALETAN ADMINISTRAZIO ELEKTRONIKOA EZARTZEKO\n2020ko irailaren 18an argitaratu ziren, Nafarroako Aldizkari Ofizialean, Nafarroako Gobernuaren Toki Administrazio eta Despopulatze Departamentuak Nafarroako udaletan administrazio elektronikoa ezartzeko emango dituen diru-laguntzen deialdiaren oinarriak. Hain zuzen ere, ANIMSAk bere erakunde elkartuei proposatutako proiektuen bide beretik doa deialdi hori.\nAdministrazio Publikoen Administrazio Prozedura Erkideari buruzko 39/2015 Legeak eta Sektore Publikoko Araubide Juridikoari buruzko 40/2015 Legeak xedatzen dute administrazio publikoek izapideak elektronikoki egingo dituztela beren ohiko jardueran, eta haien arteko harremanak eta herritarren eta administrazioen artekoak bitarteko elektronikoen bidez gauzatzeko bitartekoak eta sistemak izan behar dituztela derrigorrean.\nIldo horretatik, administrazio elektronikoa ezartzeko erraztasunak emate aldera, Nafarroako Gobernuak 50.000 euro erabiliko ditu (beste 50.000 euroz ere handitu daiteke zenbateko hori), deialdia argitaratu zenetik 2020ko abenduaren 10era bitarte udalek administrazio elektronikoa ezartzeko egiten dituzten inbertsioak diruz laguntzeko.\nDiruz laguntzeko moduko inbertsiotzat jotzen dira administrazio elektronikorako softwarea ezartzeko eta integratzeko egindakoak, eta langileei prestakuntza emateko egindakoak, honako tresna hauei buruz: Egoitza Elektronikoa, Identifikazio Sistemak, Erregistro Elektronikoa, Herritarren Karpeta, Digitalizatzea eta Izapidetze Elektronikoa, Administrazio Prozeduren Katalogoa, Agiri eta Fitxategi Elektronikoa, Jakinarazpen Elektronikoa, etab.\nDiru-laguntzaren zenbatekoa inbertsioaren % 50ekoa izango da, 8.000 eurotik beherako eta 1.000 eurotik gorako inbertsioetan; hortaz, udal bakoitzak 4.000 euroko laguntza jaso ahal izango du gehienez.\nANIMSAk azpimarratu nahi du deialdi hori erabat bateragarria dela Ibilbide Orri Pertsonalizatuetan proposatutako administrazio elektronikoko proiektuekin (batzuk ezarpen-fasean daude oraindik) eta eADMON Ezartzeko II. Faseko proposamenekin. Izan ere, joan den ekainean proposatu genizkien horiek gure bazkideei, lehen aipatutako legedi hori berehala behin betiko indarrean jarriko zela kontuan hartuta.\nHori horrela, dagozkion eskabideak aurkezte aldera, udalek ANIMSAri itzuli beharko dizkiote berriki bidali ditugun II. FASEko enkargu sinatuak. Horiekin, ANIMSAk aurrekontu-dokumentua prestatuko du, dagozkion proiektuak eta inbertsioak zehaztuta, eta udalek diru-laguntzaren eskabideekin batera aurkeztuko dute hori.\nNahiz eta proiektuak gauzatzeko epea oso laburra izan, eta Covid-19ak ekarritako krisialdiaren ondorioz tresnen hedapena gauzatzea erraza ez bada ere, diru-laguntza hauen deialdia aukera aparta da, eta Nafarroako udaletan eraldaketa digitala sustatzeko baliatu behar dugu.


Erosi EroFertil Granada\nEroFertil Granada Espainia\nEroFertil erosi Granada (Espainia) ordena web-orri ofiziala\nArrakastatsua erosteko EroFertil Granada behar:\nNola erosi Granada EroFertil\nNola ordena kapsulak Granada (Espainia)\nEroFertil certified tresna, eta horrek baieztatu bere abantaila entsegu klinikoak. Arabera aditu Granada, emaitza nabarmenagoa da, ondoren, hileko lehen kapsulak erabili.\nHorrez gain, droga berreskuratu potentzia eros daiteke nahiko bat arrazoizko prezioa eta eskuragarri ahalik eta denbora laburrenean Granada erosotasuna etxean, horrez gain, fabrikatzaile bermeak konfidentzialtasuna eta anonimotasuna erosleak.\nOrdena formularioa web-orri ofiziala bete eremuak izena eta telefono zenbakia produktu bat erosi berreskuratu potentzia EroFertil Granada prezio onenean. Deitu dut aholkulari ordena funtsak, berak deituko duzu laster. Ordainketa bakarra jaso ondoren, partzelaren zure helbide-Granada (Espainia).\nOrdena EroFertil Granada % 50 bakoitza


Aitor Murgia Esteve / Uriola.eus\nHiriak berak ere, oro har, baditu bere mugak, gizakiok ditugunak baino gehiago seguruenik. Agintariek, legislatura osoa ematen dute muga horiek ezeztatzen, saihesten, driblatzenedo, ahal den neurrian, kudeatzen\nEta justu hori da gertatzen hasi dena New York-eko Manhattaneko merkataritza kale garrantzitsuenetan. Gentrifikazio fenomenoaren aitzindariak izan ziren kaleetan, 70 eta 80ko hamarkadetan, burbuilaren eztandak etorbide guztiak zikindu ditu, 5.Etorbide famatua barne. Merkataritza lokalak itxita azaltzen dira bata bestaren atzean eta jada saltokien %20a baino gehiago itxita dago. Honetaz aparte, 1970. urtetik New Yorkeko biztanleria %3,6an igo den bitartean, gentrifikatu bezala ulertzen diren 15 auzoetan biztanleria %16 jaitsi da. Lurraren kostu gero eta handiagoak sostengaezina bihurtu du jarduera ekonomikoa eta bizitza. Gainera, asimetria ekonomiko bat ematen ari da; nahiz eta pisuak eta lokal komertzialak hustu, lurraren prezioa oso garesti mantentzen ari da, arazo hau biderkatuz.\n>>> Artikulu hau Uriola.eus webgunean plazaratu du Aitor Murgia Estevek. CC-By-SA lizentziari esker ekarri dugu gurera.\n%53ko parte hartzea Eusko Legebiltzarreko hauteskundeetan


Kultur lokala eraberritzeko lanak amaituta | Lezoko Unibertsitateko Udala\nHasiera » Berriak » Kultur lokala eraberritzeko lanak amaituta\nKultur lokala eraberritzeko lanak amaituta\nAurreikusi baino lehen amaitu dituzte lan nagusiak eta soilik barandak jartzea eta zenbait binilo ezartzea falta da lanak erabat amaitutzat emateko eta kultur taldeak lokal berrira lekualdatzen hasteko. Honela, urteetan arte eszenikoekin lotura duten kultur taldeen eskariari erantzuna eman zaio.\nDagoeneko amaituta daude kultur lokala eraberritzeko lan nagusiak. Izugarrizko itxura aldaketa izan du eremuak eta laster, azken barandak, biniloak eta abar jartzearekin batera amaitutzat emango dira lanak eta taldeak bertara lekualdatu ahal izango dira. Gauzak horrela, obrak urtarrilean hasi ziren eta lanak gauzatzeko 15 asteko epea bazuten ere, aurreikusitakoa baino lehen amaitu dituzte obrak.\nKultur lokalaren eraberritzea Udal gobernuak herriko kultura sustatzearen aldeko apustuaren baitan kokatzen da. Prozesu guztian zehar kultur taldeekin elkarlanean aritu da Udala. Lehendabizi lokala eskuratu zen herriko kultur taldeek non elkartu eta entseiatu izan zezaten. Kultur taldeekin lokalera bisita ere egin zen eta ondoren proiektua beraiekin batera landu zen, honek taldeen behar eta iritziak jaso zitzan.\nBeraz, Udalak kultur taldeen behar eta eskariei erantzuna emateko garatu zuen proiektua eta, horiek kontuan hartuta, amaitu berri diren obren bitartez espazio desberdinak sortu dira taldeek bertan entseiatu dezaten eta materialak gorde ditzaten. Horrela, erabileraren araberako zoru ezberdinak ezarri dira eta aldagelak ere sortu dira. Gainera, elektrizitate eta telekomunikazio instalazioa berritu da eta energia eraginkortasunaren alde LED argiak ezarri dira. Horrez gain, lokalaren argiztapena hobetze aldera leiho berriak jarri dira eta taldeen erosotasunerako bi sarrera egokitu dira.\nLanak guztiz amaitutzat emateko barandak jartzea, leihoetan zenbait binilo jartzea eta abar besterik ez da falta.\nEraberritu den eremu honen bitartez Udalak arte eszenikoekin lotura duten herriko taldeei lanerako eremu egokia eskaini nahi die, horien behar eta eskakizunei erantzunez. Halaber, Kale Nagusia berpiztu eta herriko kultur gune ere bilakatu nahi da. Gauzak horrela, Udal gobernuarentzat ezinbestekoak dira tokiko taldeek egiten duten lana eta eskaintzen dituzten jarduerak, eta kultur lokalaren eraberritzea horiek babestu eta sustatzeko ahalegina da, izan ere, herriko taldeek lan izugarria egiten dute herriaren eta herritarren alde.\nKultur lokal berria ez da, baina, kulturaren aldeko apustuan legealdi honetan udal gobernuak aurrera eramandako proiektu bakarra, izan ere, Gezala Auditoriumean aldagela berriak ere eraiki ziren joan den urtean bertan antzezten duten bertako zein kanpoko taldeen erosotasunerako. Halaber, azken urteotan kultur jarduerei bideratutako diru partidak ere handitu dira, beraz, nabarmentzekoa da gobernuaren kulturaren aldeko apustua.\nLanak guztiz amaitzean, kultur taldeak eremu berrira lekualdatuko dira eta haien parte hartzearekin, noski, kultur lokal berriaren inaugurazioa egingo da.


Azken Portua: Duintasun ikasgaia\nRamona Africa entzutetsuak MOVE mugimenduari eta giza eskubideei buruzko hitzaldia eman zuen ostegunean Zarautzen\n[Argazkia eta testua: Urola Kostako HITZA]\nOstegun arratsaldea, eta Zarauzko Gaztetxeko ekitaldi aretoa jendez beteta. Atetik kanpo ere jendea, sartu ezinik. Guztiak Ramona Africa entzuteko asmoz. 1985ean AEBetako poliziak MOVE mugimenduko kideen etxea bonbardatu zuen, eta helduak zein haurrak hil ziren sarraski hartatik bizirik atera zen heldu bakarra da Africa. Eraso hura gogor salatu zuten nazioarteko erakundeek, eta Ramona Africa ezaguna egin zen munduan zehar.\nMOVE mugimendua AEBetan sortu zen, 70eko hamarkadan, zapaldutako beltzen artean, eta beltzen eskubideen alde eta bidegabekerien aurka antolatu ziren berehala. Africa abizena hartu zuten kideek, sustrietara jotzeko eta bereien arteko batasuna berreskuratzeko asmoz. Ordudanik, gaur egun arte, beltzen eta zapalduen eskubideen aldeko nazioarteko mugimendu entzutetsuenetakoa izan da.\nRamona Africak, Zarautzen, MOVEren historia errepasatu, eta bidegabekerien aurka antolatzearen beharra nabarmendu zuen, ordu eta erdiko hitzaldian.\n«Legezkoa izateak ez du ezer esan nahi MOVE jendearentzat. Legezkotasunaren kontzeptua gure etsaiek asmatu zuten, jendeari nahi zuten guztia egin ahal izateko, eta gainera hori onartu egin behar izateko. Jendea engainatzen dute, legezkoa dena zuzena eta ona dela sinetsaraziz. Eta legez kanpokoa okerra eta baztertu beharrekoa dela esanez. Baina iruzurra da hori. Ez da egia inondik inora ere. Eta erraza da hori erakustea. Holokaustoa legezkoa izan zen. Esklabotza legezkoa izan zen AEBetan. Apartheida legezkoa izan zen. Baina hauetako bat bera ere ez zen zuzena edota ona. Eta hauei aurre egitea, berriz, legez kanpokoa izan zen. Horrelako bidegabekerien aurka antolatzea da zuzena. Beraz, legezkoa izateak ez du zerikusirik zuzena edota ona izatearekin. Gauza oker asko egin daitezke legearen barruan, baina ezin daiteke zuzena dena egin eta oker egon aldi berean. Zuzentasunak ez du zerikusirik legezkotasunarekin» adierazi zuen, besteak beste.\nposted by Amelie at 11/21/2005 03:29:00 da tarde\nNik ez nian hitzaldia entzun, baina HITZAn irakurri nizkian hitz hauek igandean, eta... buahh! Izugarria!\n11/22/2005 9:09 da manhã\n2/18/2007 1:08 da tarde\n2/25/2007 10:52 da manhã


Aramendi, Gavilan eta Etchebarne hautagai Urruñan | Lapurdi | KAZETA\nAramendi, Gavilan eta Etchebarne hautagai Urruñan\nMartxoaren 15ean abiatuko diren hauteskundeetarako hiru zerrenda aurkeztuko dira Urruñan: Philippe Aramendirena, Francis Gavilanena eta azkenik, Sebastian Etchebarnerena. Lapurdiko herriak 10.000 biztanleko langa gainditu duenez, 29 hautetsiren ordez, 33 izanen dira herriko etxeko kontseilu berria osatuko dutenak.\nIurre Bidegain|10/02/2020|0 comentarios Actualizada:\nHautetsi kopurua igoko da Urruñako Herriko Etxean. © Guillaume FAUVEAU\nHiru zerrenda lehiatuko dira Urruñako herriko etxeko gidaritza lortzeko helburuz. Odile de Coralek denbora eman du bere erabakiaren berri emateko, baina azkenean ez aurkezteko hautua egin du auzapezak. Haatik, bere sostengua helarazi dio auzapezaordea eta hautagaia den Francis Gavilani. Honek De Coralen babesaz gain, Daniel Poulourena ere badu. Azpimarratzekoa da, De Coral eta Poulou iraganean ez zirela hain ongi konpontzen, baina dirudienez, harremanak hobetu egin dira.\n"Urrugne pour tous" deitzen da Gavilanek aurkeztutako zerrenda. Gaur egungo herri kontseiluko 29 hautetsietatik hamalauk Gavilanekin bat egitea erabaki dute. Urtarrilaren 31n zerrenda osoa osatzen duten izenen berri eman zuen. Aurkezpenean, etorkizunean gauzatu nahi dituen proiektuak jakinarazi ditu. Bi dira, hain zuzen: igerileku baten eraikitzea eta gizarteari zuzendutako gune bat.\nPhilippe Aramendik bere proiektuaren ildo nagusiak aurkeztu zituen urtarrilaren 21ean. © Iurre Bidegain\nPhilippe Aramendik gidatzen duen "Elgarrekin Urruña berpiztu" zerrendak alternatiba bat eskaini nahi dio azken urteetako politikari. Demokrazia parte hartzailea plantan emanez, herritarrekin elkarlanean aritu nahi du. Hori baita bere politika gidatuko duen filosofia. Abokatuak zerrenda osoa prest du eta azaldu duenez, kideak politika desberdinetatik etorritako lagunak dira, baita herriko mugimendu sozial, kultural eta kirolekoak ere.\nHasiera batean, Aramendiren ideiekin bat egiten bazuen ere, Sebastian Etchebarnek bidea bakarrik segitzea erabaki zuen. "Urrugne Autrement" proposatzen duen zerrendak ere herritarrak elkartzeko xedea du. Aramendik bezala, trantsizio ekologikoari, laborantzari eta herriko nortasunari garrantzia eman nahi dio, besteak beste.\nSebastien Etchebarnek herritarrak batzeko xedea du. ©Iurre Bidegain\nBadira sei urte iragan ziren hauteskundeetako lehen itzulian, Odile de Coralek bozen %34,54 eskuratu zuen. Daniel Poulouk %26,48a, Aramendik %25,63a eta Renaud Lassallek %13,33a. Azken hau ez beste hiruek bigarren itzulian parte hartu zuten.\nAzkenean, de Coralek garaipena eskuratu zuen bozen %41,88ari esker. Aramendi abertzalea bigarren izan zen bozen %36,53a lortu ondotik eta Poulou hirugarren gelditu zen bozen %21,58arekin.


Zugastiren bisita martxoko saioan - Galtzaundi Euskara Taldea\nGaltzaundi irakurle taldeak beste idazle baten bisita jasoko du martxoko saioan. Otsailean Juan Luis Zabalarekin egon ostean, Maixa Zugasti idazle tolosarraren txanda izango da hurrengoa. Saioa martxoaren 21ean, asteazkena, izango da Tolosako Kultur Etxean eta 2017ko Irun Hiria saria jaso duen L.A.A. nobela izango da hizpide. Honenbestez, liburua irakurri dutenek iritziak partekatzeko aukera izango dute 19:00etatik aurrera. Ohiko moduan, Yurre Ugartek dinamizatuko du irakurle taldea. Hemen irakurri dezakezue Zugastiri Tolosaldeko Atarian egindako elkarrizketa.\nDonostian kokaturiko thriller psikologiko honek egileari jazotako gertaera hunkigarri batzuk ditu abiapuntu. Duela urte batzuk, emakume batek laguntza eskatu zion. Senarraren jipoiak eragindako ubelduz beteta agertu zen, heriotza mehatxuaren pean, erabat izuturik\nErrealitatean lez, orri hauetan, maitasun istorioa dirudiena beldurrezko kontakizun bihurtuko da. Gezurra, izua, mendekua eta ankerkeria ohikoak izango dira, harik eta bakoitza bere bakardadea gainditzera ausartuko den arte\nUnai Zubeldiaren erreportajea Gipuzkoako Hitzan.\nZugastiri elkarrizketa Urumeako Kronikan.\nAmagoia Gurrutxagaren albistea Berrian.


Ekonomia blokeatu nahi dute grebalariek | Ekonomia | Berria\nEkonomia blokeatu nahi dute grebalariek\nCFDT sindikatua pentsioen erreformaren aurkako laugarren protesta egunera batu da, lehen aldiz. Mobilizazioa eraginkorra izateko, saltoki handiak eta garraioak oztopatuko dituzte egunotan\nPentsio erreformaren aurkako manifestazioa, atzo, Baionan. GUILLAUME FAUVEAU Tamaina handiagoan ikusi\n2019ko abenduak 18 - Baiona\nHamahiru egun igaro dira Frantziako Gobernuak bultzatutako pentsioen erreformaren aurkako protestak hasi zirenetik. Ez dira azkenak izango, Parisko agintariek ez baitute keinurik egin erreforma bertan behera uzteko edo sakonki aldatzeko. Horregatik, «mobilizazioa eraginkorra» izan dadin, ekonomia blokeatzeko deia egin dute Ipar Euskal Herriko sindikatuek. Ekintza zehatzen artean aipatu dituzte garraioak oztopatzea eta Eguberrien bezperan saltoki handiak trabatzea.\nBaionako karriketan milaka pertsona elkartu ziren erreforma salatzeko. Abenduaren 5az gero —lehen mobilizazio eguna— izan den manifestaziorik jendetsuena izan zen. Lan burtsatik abiatu ziren manifestariak, eta ospitalearen eta Cassin lizeoaren arteko biribilgunean bukatu zuten ibilbidea, langileen bateratzearen sinbolo gisa. Mobilizazioan, lehen aldiz eta atzealdean, CFDT sindikatuaren bandera laranjak ageri ziren. Puntukako erretretaren aldekoa denez, orain arte mobilizaziotik at izan da sindikatu erreformista hori, baina biziki gaizki hartu ditu erretretaren adina gibelatzeko neurriak. Michel Larralde Baionako CFDTko idazkaria da: «Gobernuarekin izan dugun negoziazioa berriz hastea nahi dugu, urrunegi joan baitira erreformaren neurri batzuekin, hala nola adinaren kontuarekin». Larraldek ez daki zenbat denboraz segituko duen CFDT sindikatuak mobilizazioetan parte hartzen, «goizegi» baita, haren ustez. «Guk gobernuari ulertarazi nahi diogu karrikara ateraz gero indar harreman bat eraikitzen ahal dugula. CFDT sindikatuak badaki negoziatzen, baina gobernua ez dugu utziko geure burua zapaltzera».\nCFDTren parte hartzea «bihurgune bat da estrategia sindikalean», Samathan Hourquescos CGTko bozeramailearen iritziz. «CFDT sindikatua ere batu da; horrek erran nahi du sindikatu guztiak erretreten erreformaren kontra direla. Gobernuarekiko dugun indar harremana handitzen ari da, eta horrek gure mugimendua sustatzen du».\nUrrunago joan nahi\nBatasun sindikala lortuta, protestan urrunago joateko garaia dela uste du Hourquescosek, eta horien artean «ekonomia blokeatzearen aldeko pausoak» eman behar direla esan zuen.\nAlde horretatik, atzo goizean goiz Aitzina gazte antolakundeko eta LAB, CGT eta Solidaires sindikatuetako kideek piketea osatu zuten Baionako autobus geltokian, eta Chronoplus autobus zerbitzua geldiaraztea lortu zuten. Zerbitzu horrek Angelu, Baiona eta Miarritze lotzen ditu.\nEnedis gas eta elektrizitate enpresako langileek ere ekintza egin zuten atzo goizean, manifestazio denboran. Baionako zerga etxeko elektrizitatea moztu zuten. Jean Christophe Laforie bere sektoreko CGTko idazkari nagusia da, eta honela azaldu zuen: «Frantziako Estatua ordezkatzen duten egiturak hunkitu nahi ditugu. Gure helburua argi da: erreforma hori desagerrarazi nahi dugu. Ez gara soilik gure erregimen bereziarentzat ari borrokan, baizik eta denentzat; sustut ondoko belaunaldientzat».\nArratsaldean, langile grebalariek batzar bat egin zuten protestekin nola jarraitu erabakitzeko. Sektore anitz ordezkatuak ziren: trenbideetako langileak, portukoak, aireportuetakoak, Orange telefono konpainiakoak, lurralde agenteak, irakasleak, pentsiodunak eta Jaka Horiak ere bai. Denek asmo bera erakutsi zuten: mugimendu sozialaren bidez gobernua makurraraztea.\nPeio Dufau trenbideetako CGTko ordezkariaren hitzek laburtzen dute batzarrean esandakoa: «Gure helburua ez da amaigabeko mugimendu baten egitea. Guk nahi dugu erreforma hori desagertzea, fite. Horretarako, eraginkorrak izan behar dugu, eta, ekonomia blokeatzen badugu, indar harremana gure alde izanen da».\nEguberriko bakantzen hurbiltzearekin kezkati mintzatu ziren, «iritzi publikoa» buruan zutela. Frantziako Gobernuak «komunikazio operazioen bidez greba mendratu nahi» duela esan zuten. Hala ere, Eguberri arte mobilizatzeko prest agertu ziren sektore gehienak, «inpaktu handiagoa ukaiteko parada baita». Saltoki handien eta garraioaren bidez, ekonomia blokeatzeko ekintzak ugaritzeko deia egin zuten.\nOstegunean bosgarren aldiz greba eta mobilizazio eguna izanen dela iragarri zuten batzarrean bildutako sindikatuek. Anartean, ekintza batzuetara batzeko dei egin zuten. Atzo arratsean bertan, Emmanuel Macronen LREM Errepublika Martxan alderdiaren ekitaldia trabatzen saiatu ziren bi tona ongarri botata, Angelun (Lapurdi).


Kepa Zelaia: Â«Urteko helburu nagusia bete duguÂ»\nEz da posible izan. Fagor Industrial Aloña Mendik ezin izan du asteburuan Arrasaten jokatu den Euskal Ligako lauko finala irabazi. Finalerdian Ford Mugarriren aurka 27-22 galdu ostean, iazko balentria errepikatzeko aukerarik gabe gelditu ziren Aranbururen mutilak. Igandeko finalean, Arrasatek Zarautz menperatu zuen eta talde morean jokatzen duen Kepa Zelaia oñatiarrak, iaz bere taldekide ohiek bizi izandako esperientzia dastatzeko aukera izango du maiatzeko bigarren asteburuan.\nLiga erregularrean egindako lan bikaina berretsi du asteburuan Ford Mugarri Arrasatek. Larunbatean Aloña ondo gainditu ostean, igandeko finala ere irabazi egin zuten eta bi garaipen horiei esker, Espainiako fasea jokatzeko txartela lortu du talde zerrajeroak. Iaztik elastiko morea defendatzen duen Kepa Zelaia oñatiarrak, bere kirol ibilbideko erronka handiena gozatzeko aukera izango du bi aste barru.\nFord Mugarrik egindako denboraldia oso ona izan dela aitortu digu Zelaiak: «Oso maila onean iritsi gara denboraldi amaierara eta iruditzen zait, merezimendu osoz egongo garela Espainiako fasean». Asteburuan jokatu den lauko finalaz hitz eginda, Iturripen bizi izan den giroaz mintzatu zaigu txantxikuarra: «Urtean zehar jende gutxi etorri da gure partidak ikustera, baina asteburuan, giro paregabea egon da Iturripen» gaineratu du.\nUrteko helburu nagusia beteta, orain, Espainiako fasea prestatzen hasiko dira Kepa eta bere taldekideak. Hemen daukazue Ford Mugarri taldeko txantxikuarrarekin egin dugun elkarrizketa:\nZelaia, AloÃ±aren aurkako partidan. Argazkia: Goiena


Upeltegiak, sagardotegiak eta esperientzia bikainak - GOIERRI BUS\nSagardotegietarako, upeltegietarako edo eta bestelako esperientzia paregabeetarako autobusak alokatzea posible da gure autobusei esker. Arreta handienarekin, Gipuzkoako flota onena eta gidatzeko profesionalekin, Euskal Herriko, Espainiako eta Frantziako edozein lekutan txango gastronomiko, enologiko edo kultural guztietarako bidaiak egiten ditugu. Urte luzetako esperientzia daukagu mota guztietako bidaietan: nazioarteko turismoan, eskoletan, txangoetan edo enpresako bidaietan. Ikus dezakezun moduan, era guztietako bidaia pribatuak egiten ditugu.\nGoza ezazu egun ahaztezin batez zure lagunen edo senideen konpainiaz otordu on batez gozatzen. Antolatu txango gastronomiko eta/edo enologikoa eta zure eskura jarriko ditugu gure autobusik onenak, bidaiak zure gertukoen mugikortasun beharretara egokitu daitezen.\nMoldakorrak gara gure zerbitzuan eta irtenbide eta abantailak eskaintzen dizkiegu gure bezeroei lurralde nazionaleko zati batean. Gure profesionaltasuna zerbitzu bakoitzaren aurretik, zerbitzuan zehar eta ondoren erakusten da. Ez izan zalantzarik gurekin harremanetan jartzeko eta jaso ezazu upategietarako autobusak alokatzeko zerbitzuei buruzko informazio gehiago.\nSagardotegietarako autobusen alokairua\nEsperientzia zabala dugu taldeak sagardotegietara garraiatzen bezeroaren azken beharretara egokitutako ahalmen eta zerbitzu desberdinetako ibilgailuekin. Esan iezaguzu zein den zure plana eta guk bide egokiena aukeratuko dugu. Gainera, egin ditzazkezun ibilbideen inguruko informazioa, gidarien bisita gomendioak eta behar dituzun geldialdiak emango dizkizugu.\nHori dela eta, esperientzia bikaina izatea posible da gure autobusen alokairu zerbitzuari esker. Bidaia ahaztezina, erosotasun eta segurtasun onenarekin. Zure bidaiak aurrera eramanteko aukerarik onena gara.


Espainiako arrain lehor, ketu eta gazien esportazioak ia %1 igo ziren 2001ean | Consumer\nEspainiako arrain lehor, ketu eta gazien esportazioak ia %1 igo ziren 2001ean\nInportazioak 7.000 tonatik gora jaitsi ziren\n2001eko 11.029 tonara iritsi ziren Espainiako salmentak arrain lehorraren, keztatuaren eta gaziaren kanpoko merkatura, hau da, aurreko urtean baino% 0,97 gehiago, Arrain eta Itsaski Kontserben Fabrikatzaileen Elkarte Nazionalak (Anfaco) emandako datuen arabera.\nEsportazio horien balioa 51.576.000 eurokoa izan zen, hau da, 2000n baino% 4,76 gutxiago. Urtean 54.158.000 euroko balioa izan zuen.\nInportazioen bolumenari dagokionez, ugazabek adierazi dute “jaitsiera nabarmena” izan zutela, 2000. urteko 55.967 tonatik 2001ean 48.187 tona erregistratu baitziren.\nHala ere, Anfacok adierazi du iaz% 9,38 handitu zela bere balioa, 2000. urtean 196.448.000 euro izatetik 2001ean aipatutako 214.889.000 euro izatera pasatu baitzen.\nesportazioak keztatu Pescado-eu


Iñaki Anasagasti: Bizitzaren liburua eta liburuaren bizitza\n« LA COMISIÓN QUIERE EUROPEIZAR LOS MEDIOS | Inicio | EL AMARGO LAMENTO DEL PADRE DE BORIS IZAGUIRRE »\nNire aita, Felix Inocencio Bujanda Sarasola, “Inosen”, 1915eko urtarrilaren 16an jaio zen Donostiako Antiguako auzoan, eta hantxe bertan tranbiak 11 urte baino ez zituela zango bat belaunetik gora moztu zion ez ordaintzearren martxan igo nahi izateagatik. Fortunato zuen aita, Luisa ama, sei seme-alaben artean hirugarrena zen (Benito, Luisi, Inosen, Gerardo, Paki eta Txaro). 1936ko gerra zibilean “Inosen” eta bere bi anaiek, Benito eta Gerardok, Eusko Gudarostean, EAJ-PNVko Saseta batailoian hain zuzen, gudari bezala borrokatu zuten, Gernikan zen bonbardaketa egunean, arrebak niñas de la gerra gisa erbesteratuak egon ziren bitartean.\n“Inosen” Santoñan preso hartu zuten Italiarrak Gerardorekin batera, ordurako anaia zaharrena, Benito, Lemoako menditan hila zen aurrez aurreko borrokan erreketeen aurka. Aita El Dueso eta Puerto de Santamariako kartzelak ezagutu zituen Koldo Mitxelenarekin topo egin zuelarik. Urteen ondoren, kaleratu eta euskal “erresistentzian” jarraitu zuen.\nGerra ostean, espetxetik irten eta gero, “erresistentzian” ari zelarik hainbat denbora ezkutuan bizi behar izan zuen poliziak bazterrak miatzen zituen bitartean “rojo, separatista, cojo, peligroso y con gafas” gaizkilea atxilotzeko asmotan zebilerarik. Horra zergatik liburuaren azpitituloa: “Herren arriskutsu eta kafadun baten gogoetak”. Añorga auzoko Xixili Arizmendi ezkondu zen 1950. urtean eta hiru seme-alaba izan zituzten, ni neu naizen José Manuel, Arantxa eta Juan Ramon. Aita, autodidakta izan zen, jakituna, serioa, nortasun zorrotzekoa, irakurle amorratua, kultua (Frantsesez eta ingelesez poliki moldatzen zen eta hil zenean Küng teologo alemaniarraren liburua zeukan alemanez bere “mesanotxe” gainean), euskalduna zen, abertzalea, fededuna baina ez klerikala. Demokrata eta humanista zintzoa zen, ezberdinen artean zubiak eraikitzearen aldekoa. Autoritarioak, sektarioak eta, bereziki, faxistak ez zituen, inolaz ere, jasaten edo soportatzen. Arbuiatu eta mespretxatu egiten zituen, erabat.\n“Inosen”, aitona zaharra, birraitona garai haietan, 98 urterekin hil zen burua guztiz argiarekin. Azken urteetan idatzitako hainbat orrialde aurkitu genizkion seme alabok kartoizko kaxa batean pilatuta, eta guztiak nik neuk denboraz eta pazientziaz transkribatu, orraztu, txukundu, ordenatu eta bere omenez aurkeztu eta argitaratuak izan dira EGAN aldizkarian. Ez zen lehen aldiz idazten zuenik, 1970 hamarkadaren inguruan sarri irakur zitezkeen bere artikuluak “Zeruko Argia” astekarian, era berean hainbat ipuin lehiaketatan ere hartu izan zuen parte.\nOraintsu argitaratutako liburuan hainbat gai jorratzen ditu aitak idazkera zuzen, txukun, jator, benetalari eta bat-bateko estilo arteza eta erritmoa duenean. Gaiak: Memoriak eta oroitzapenak (“Pausoka”); Gomuta eta gogoetak (“Mitoak”, “Utopia”, “Gezurretan”, “Bikaintasuna” eta “Planeta”)\n“Pausoka” (oroitzapenak edo memoriak) atalari 20 orrialde eskaintzen dizkio: gurasoak, anai-arrebak, haurtzaro eta nerabe aroa, lehen aipaturiko istripua eta ondoren bere gazte bizitzaren amaiera hanka bakar baten jabe, halabeharrez sortutako irakurtzeko griña zorrotza bere anai zaharrena zen Benitok eta lehengusua zuen Joxemari Lekunberri oparitutako garai haietako umeentzako irakurgaiak.\nAipatzen ditu ere Antigua auzoa, amaren eta aitaren heriotzak, auzo horretako gerra aurreko giro zitalak, Bizkaira joan behar izana Saseta batailoian nahiz eta hanka bakarraren jabe izan, Gernika, anai Benitoren heriotza, Santoña, militar faxisten epai eta espetxe zigor zorrotza, El Dueso eta Puerto Santamaria kartzeletako gorabeherak, kaleratzea eta erresistentziako gorabeherak Joseba Salegi, Koldo Mitxelena, Ajuriagerrarekin eta abar, eta ezinbesteko eta azken orduko ihesaldiak mugaren mugan.\nBaina bizitzak badu bere geruza eta korapiloa, ez baita zerbait isolatua, alderantziz, filosofiaz, mitoez, utopiez, egi eta gezurrez inguratuta dago, bikaintasuna du helburua, klima eta ingurumena du sehaska eta planeta etxebizitza. Dena dela “Inosenek” beti zuen argi etorkizuna ez zegoela idatzia, hauxe bere zeharkako ideia liburuan zehar.\nGogoeta korapilatsu horiei ez die muzin egiten “Inosenek”.\nHala nola “Mitoak” aipatu eta lantzen ditu, mito zaharrak, oraingoak eta betikoak, guztiz beharrezkoak bizitzan, “izena duen guztia omen da” zioen norbaitek. Platón, Titan, Ulises Sisifo, Herkules, Teseo, Monotauro, Edipo, Apolo, Dionisio, Zeus Mazedoniako Filipo, Medea, Atenea, Apolo, Elektra, Delfos eta “geure” etxeko Lur, Eguzki, Eki, Ilargi, Urtzi, Mari, Mikelats, Basajun, Akerbeltz eta abar.\n“Utopia” (“gizona utopia duen izakia da”) eta honen aurkakoak ere aipatzen ditu hainbat deliberamendu eginaz bakoitzari buruz: Platon, Tomas Moro, Rabelais, Bacon, Mercier, Saint-Simon, Owen, Fourier, Proudhon, Morris, Thoreau, Skinner, Victor Hugo, Oscar Wilde, Marcuse eta Aldous Huxley besteren artean lantzen ditu.\n“Gezurretan”. Aitak aipatzen du, bere ustez, norberaren utopia, utopia indibiduala eta partikularra beraz, sarri bikaintasunaren bila eroturik dabilenean bereziki, gezurretan bilakatzen dela ezinbestez eta honela hainbat adibide aipatzen ditu.\n“Bikaintasuna” gaia ere zorrotz jorratzen du, “Anne Sullivan Miraria”, Marie Curie, Stephen Hawking, Mandela eta abarren bizitzak eta gertaera guztiz miresgarriak aipatuz laburki bada ere.\n“Planetaz” ari denean honela dio hasieraren hasiera geure burua testuinguruan kokatzeko asmoz: “Puntu txiki bat besterik ez da gure planeta gure galaxian. Eta gure galaxia bera ere gauza gutxitxo da unibertsoan, milioika galaxia daude eta unibertsoan”. Planeta zaindu beharreko gure bizitokia da, gure altxor bikaina eta sehaska abegikorra.\nZinez, luze eta zabal ari zaigu gure planetaz bere oraina eta etorkizunaz, giza eskubideaz, nazioarteko politikaz, ingurumenaz, lana eta enpleguaz, militarismoaz, baikortasun eta ezkortasun antropologikoaz, gorrotoaz, ezinikusiaz, kultura politiko berri baten beharraz, eta oso zerrenda luzea osatzen duten artista, musikalari, politikalari eta zientifikoz. Bere humanismoaren isla zuzen diren hainbat gogoeta sakon egiten ditu.\nEta azkenik liburuak duen tituluaz ari zaigu: iragana idatzia dago, ez du beraz bueltarik, baina etorkizuna gure esku dago, geroa “Ez dago, ez, idatzia”. Geure erronka da biharko eguna idaztea ahalik eta era zuzen eta txukunenean. Bedi bada.


HABE IKASBIL: Kafka eta panpina bidaiazalea\nItzultzailea: Nayhua Martínez\nEgokitzapena: Claudia Sabater\nNeskatxa bat negarrez ari da parke batean: Brigita panpina galdu du. Kafka idazleak Elsi neskarengana hurbildu eta esango dio Brigita ez dela galdu, munduan barrena dabilela eta Kafkari berari eskutitzak idazten dizkiola, idazleak gero neskatilari irakurtzeko. Kafka hiru astez, egunero-egunero, parkera joango da neskatilari eskutitzak irakurtzera, Londres, Viena, Afrika eta beste zenbait tokitatik heldutakoak.\nOharra: Liburu hau Irakurketa erraza sailerako dago moldatua, eta bukaeran hainbat jarduera daude ulermena eta sormena lantzeko. Kafkari buruzko biografia labur bat ere badakar. Liburu honen bertsio originalak Haur eta Gazte Literaturaren Sari Nazionala jaso zuen, 2007an.\n— «Elsi maitea, Parisen nago! Bazenekinen Parisko zerua zure begien kolorekoa dela barre egiten duzunean? Espero dut ez aspertzea, egin dudan guztia azalduko dizudalako».\nBrigita panpina geldiezina zen benetan. Gauza ugari egin zituen: Louvre museoa bisitatu, Eliseo Zelaietan zehar paseatu, Sena ibaian nabigatu, Eiffel dorrera igo —burdinazko dorrera—, etab.\nGainera, bihurri hura Moulin Rougera joan zen gau-dantza ikuskizun bat ikustera.\nFranz Kafkaren 'Metamorfosia' liburuaren 100. urteurrena hizpide hartuta, idazle surrealistaren bizitza eta obrari begirada bat eman diote Naroa Zubillagak eta Rufino Iraolak.


Musika ikasteak ez daukalako adinik - Gipuzkoako Hitza\nMusika ikasteak ez daukalako adinik\nBergarako musika eskolak ez du inolako adin mugarik jartzen musika ikasteko, eta, horren ondorioz, adin nagusiko 50 ikasle inguru izango ditu hasi berria den ikasturtean. Musika talde bat ere sortu dute jada musika eskolako hainbat ikasle elkartuta.\n2021, urriak 08 Albisteak, gipuzkoa, Kultura 79\nUstez, etxeko txikienen kontua da solfeoko klaseetara joatea. Musika eskolek eskaintzen dituzten kontzertuetan, behintzat, adin nagusitasuna ez da ohikoena. Alabaina, Bergarako musika eskolak bereziki zabaldu dizkie ateak helduei. Han biltzen dira umetan instrumentu bat ikasten hasi eta gerora utzi zutenak, beti musikarekiko interesa izan arren probatzera ausartzen ez zirenak, nahiz erretiroa hartu ostean jakituria zabaldu nahi dutenak.\n“Beti egon izan da zabalik helduek musika ikasteko aukera”, argitu du Marije Ugaldek, Bergarako musika eskolako zuzendariak. “Baina azken urteetan asko igo da eskaera”. Ugaldek hainbat faktore jarri ditu gorakada horren eragiletzat, lan munduan izandako erretiro goiztiarrak tartean. Hala, adinez nagusiak diren 50 ikasle inguru dituzte Bergarako musika eskolan. Denetarik jotzen ikasteko interesarekin joan dira ikasle heldu horiek: pianoa, biolina, gitarra, perkusioa…\nDena den, bereizi egin behar dira tresna bat erabiltzen ikastea eta musika hizkuntza. Izan ere, instrumentuak instrumentu, askok behar izaten dute gutxieneko jakintza bat. Artearen hizkuntza ulertzeak daukan balioa nabarmendu du zuzendariak: “Horri esker, beste begi batzuekin ikusten da musika. Partitura interpretatzeak beste bide batzuk zabaltzen ditu”.\nHiru urte eskolak jasotzen\nEgoera ezberdinetan joan ziren Iñigo Urrutia 55 urteko bizkaitarra eta Kontxi Irizar 72 urteko bergararra eskolara, baina biak ari dira biolontxeloa jotzen ikasten. Maite Aristegi lagunari komentatu zion Urrutiak gustura ikasiko zukeela musika tresna hori jotzen. Eskolako matrikula eginda etorri zitzaion hurrengoan laguna. Irizarren kasuan, berriz, beti eduki izan du soinu artearekiko gertutasuna. Umetan pianoa jotzen ikasi zuen, baina ezin izan zuen jarraitu, familiako lanak medio. Txeloarekin hasi aurretik gitarrarekin aritu zen, baina “biolin handiak” lapurtu zion bihotza. Familiarekin joaten zen sokazko musika tresnen kanpamentura, udan, eta han aukeratu zuen bihotzeko tresna. Gaineratu du gitarrarekin alderatuta emaitzak lehenago igartzen direla biolontxeloarekin.\nHiru urte daramatzate banaka eskolak jasotzen. Abesti bat hartu, ikasi, eta irakaslearekin akatsak zuzentzen dituzte, ordu erdiz. Astean behin batzen dira hirurak ikasitakoa praktikan jartzeko. Bergararrak aurrea hartzen omen dio bizkaitarrari. “Niretzat hobeto da Kontxi aurretik doala ikustea. Horrela etxean gehiago entseatuko dut”, zehaztu du Urrutiak. Ez dela horrela gaineratu du Irizarrek. Xabier Leteren Habanera jo dute egindako lanaren erakusgarri. Bergararrak hobeto maneiatzen du kantua.\nBiei iruditzen zaie oso positiboa musikara gerturatu izana. Laneko estresa ahaztearekin lotu du Urrutiak: “Musika tresna jotzeko behar duzun kontzentrazioa ia erabatekoa da. Egunerokotasuneko kontuak ahaztu egiten dituzu jotzen hasitakoan”. Tankeran ikusten du Irizarrek ere: “Erretiroa hartuta nago ni, baina besteek lanean pasatzen dute egun dena, buruan arazoak dituztela, eta nekatuta, baina hemen dena ahazten dute. Ordu magikoa da”.\nMusika tresna aukeratzeko momentuan soinua izan da bientzako giltza. Alderik alde mugitzeko nekeza dela argitu du Irizarrek, baina, aukeran, nahiago du soinu grabea. Koruan abesten duenean ere nahiago izaten du gizonen ahotsa emakumeena baino. Metaforikoagoa da Urrutiaren ustea: “Oso barrura sartzen den zerbait da. Besarkatu egiten duzu instrumentua. Asko betetzen du melodia ondo irteteak”.\nElkarrekin jo izan dute biolontxelo ikasleek. Taldeko saiakerak, ordea, ez dira hor bukatzen. “Haurrek ematen dituzte kontzertuak, baina heldu bat, akaso, ez da eroso egoten egoera horretan”, azaldu du eskolako zuzendariak. Egoerari buelta eman nahian, talde bat sortu dute. Tartean daude Urrutia eta Irizar. Ken Zazpiren Ilargia ari dira ikasten. Gerora, kantu zailagoak ikasiko dituztela kontatu dute, jazza ere sartzekotan baitabiltza. Bi biolinek, bi biolontxelok, gitarra elektriko batek, teklatuak, perkusio kutxak eta saxofoiak osatzen dute taldea. “Duela lau urte esan bazenit biolontxeloa jotzen ikasiko nuela eta musika talde batean joko nuela, ez nizun sinetsiko”.\nTaldean aritzeak balio izan die musikako beste kontzeptu batzuk hobeto ezagutzeko, isiluneak eta erritmoak, kasurako. Gainera, eskolako irakasleek moldatu dizkiete abestiak, dauzkaten instrumentuekin jo ahal izateko, eta motibazio aldetik ere indartsu daude. Beraz, musika eskolako abenturak, oraingoz, ez du etenik izango, eta nork daki nora helduko diren.


ARGITALPENAREN HIZKUNTZA Afrikaans Albaniera Aleman Amharera Arabiera Armeniera Armeniera (mendebaldea) Azerbaijanera Azerbaijanera (Zirilikoa) Bassa (Kamerun) Batakera (Toba) Behe alemana Bikolera Birmaniera Bislama Bulgariar Cebuera Chin (Hakha) Chitonga (Malawi) Cholera Daniera Errumaniera Errusiera Eslovakiera Esloveniera Estoniera Euskara Eweera Fanteera Faroeera Fijiera Finlandiera Frantsesa Gaera Galesa Galiziera Gaztelania Georgiera Greziera Groenlandiera Guaraniera Gujaratera Gun Hausa Hebreera Hiligaynon Hindi Hungariera Iban Igboera Iloko Indonesiera Ingelesa Italiera Japoniera Javera Jingpoera Karenera (S'gaw) Katalan Kazakhera Khmerera Kinyaruanda Kirgizera Kirundi Kongo Koreera Kreolera, Haitikoa Kroaziera Kwanyama Letoniera Lingalera Lituaniera Malayalamera Malaysiera Malgaxe Maltera Mamera Maya Mazedoniera Nahuatlera (Huasteca) Nahuatlera (Puebla iparraldekoa) Ndebeleera (Zimbabwe) Nederlandera Nepalera Ngabere Norvegiera Nzema Oromoera Ossetiera Pangasinanera Papiamento (Curaçao) Pediera Persiera Pidgina, Solomonekoa Poloniera Portugesa Punjabera Quechuera (Ayacucho) Quechuera (Cuzco) Rarotongan Samoera Serbiera Serbiera (Latindar) Shonera Sinhala Suediera Sundera Swahili Swatiera Tagalo Tahitiera Tajikera Tamilera Tatarera Teluguera Tetum Dili Thailandiera Tigrinyera Tivera Tojolabalera Tongera Tswanera Turkiera Twi Txekiera Txewera Txinera mandarinera (sinplifikatua) Txinera mandarinera (tradizionala) Uighurera (Zirilikoa) Ukrainera Urdu Urhoboera Uzbekera Valentziera Vendera Vietnamera Wallisian Xhosera Yorubera Zapotekera (Isthmus) Zuluera\nJehobaren lekuko izateko jarraitu beharreko pausoak, Jesusek Mateo 28:19, 20an esandako hitzetan aurkitzen ditugu. Pasarte honetan, Kristoren ikaslea izateko jarraitu beharreko pausoak azaltzen dira, hauen barne, Jehobari buruz hitz egitea edota testigantza egitea aurkitzen da.\n1. pausoa: Ikasi Bibliak irakasten duena. Jesusek bere jarraitzaileei ikasleak egiteko esan zien hauei irakatsiz (Mateo 28:19, 20). Biblian, batez ere bertan aurkitzen ditugun Jesu Kristoren irakaspenetan, bizitza zoriontsu eta esanguratsua izateko behar duzun informazioa aurkitzen da (2 Timoteori 3:16, 17). Pozik gaude doako biblia-ikastaroen bidez, zuri Bibliak esaten duena aztertzen laguntzeaz (Mateo 10:7, 8; 1 Tesalonikarrei 2:13).\n2. pausoa: Ipini praktikan ikasten duzuna. Ikasle guztiek bere aginduak bete behar dituztela esan zuen Jesusek (Mateo 28:20). Bibliari buruz ikastea zerbait arretaz aztertzea baino gehiago izan behar dela esan nahi du horrek. Agian zure pentsaeran eta izaeran aldaketa handiak egitea eskatuko dizu (Eginak 10:42; Efesoarrei 4:22-29; Hebrearrei 10:24, 25). Jesusen aginduak betetzen dituztenek, bera jarraitzeko erabaki pertsonala hartzera bultzatuak sentitzen dira, beraien bizitza Jainkoari eskainiz (Mateo 16:24).\n3. pausoa: Bataiatu (Mateo 28:19). Bibliak bataioa lurperatzearekin alderatzen du (Alderatu Erromatarrei 6:2-4). Bataiora arte izandako bizitzaren heriotza eta bizitza berri bat hasten dela irudikatzeko erabiltzen da. Zure bataioa, beraz, Jainkoari kontzientzia garbia eskatzen ari zarela eta Jesusek azaldutako lehen bi pausoak eman dituzula jendaurrean azaltzea da (Hebrearrei 9:14; 1 Pedro 3:21).\nNola jakin dezaket bataiatzeko prest nagoen?\nKongregazioko arduradunekin hitz egin ezazu. Zurekin hitz egingo dute bataiatzeak dakarrena ulertzen duzula, ikasi duzuna praktikan jartzen ari zarela eta bizia Jainkoari zuk nahi izan duzulako eskaini diozula ziurtatzeko (Eginak 20:28; 1 Pedro 5:1-3).\nJarraitu behar al dituzte pauso hauek Jehobaren lekukoen seme-alabek?\nBai. Bibliako agindua jarraituz, gure seme-alabak «Jaunari dagokion bezala» hezten ditugu (Efesoarrei 6:4). Hala ere, hazten doazen heinean, bataiatzeko baldintzak bete aurretik, erabaki pertsonala hartu behar dute Bibliak irakasten duena ikasi, onartu eta praktikan jartzeko (Erromatarrei 12:2). Azken finean, sinesmenei dagokionez, bakoitzak bere erabakia hartu behar du (Erromatarrei 14:12; Galaziarrei 6:5).\nJakin ezazu non biltzen garen eta nolakoak diren gure bilerak.